ЕХҲТ Беларусда инсон ҳуқуқларининг бузилиши юзасидан ҳисобот тайёрлади\n23 май 2022, Тошкент вақти: 01:14\nБеларусь милицияси ва ОМОН Минскда сиёсий маҳкумлар билан бирдамлик изҳор қилган талабаларни ҳибсга олмоқда - 1 сентябрь, 2020\nЕвропа хавфсизлик ва ҳамкорлик ташкилотига (ЕХҲТ) кўра, Беларусдаги мухолифатнинг тинч норозилик намойишлари давомида инсон ҳуқуқлари мамлакат хавфсизлик кучлари томонидан «мунтазам равишда» бузилганини кўрсатувчи «кўплаб далиллар» мавжуд.\n5 ноябрь куни ЕХҲТнинг Доимий кенгашига тақдим этилиши кутилаётган 58 саҳифали ҳисоботи билан Озодлик танишиб чиқди. Унда асосий муаллиф, австриялик халқаро ҳуқуқ профессори Вольфганг Бенедек Беларусда 9 август куни ўтган президент сайловларининг «аниқ камчиликлари» бўлганини таъкидлайди.\nУнинг сўзларига кўра, «президент сайловлари шаффоф бўлмагани, шунингдек, эркин ва адолатли ўтмагани ҳақидаги даъволар ўз тасдиғини топган».\nБундан ташқари, инсон ҳуқуқлари бузилиши билан боғлиқ иддаолар «кенг кўламли ва тизимли бўлиб, уларнинг чинлиги шубҳасиз эканлиги исботланган».\nҲисоботда хавфсизлик кучлари намойишчиларни қийноққа тутгани ва уларга ёмон муносабатда бўлганини кўрсатувчи етарлича далил бўлишига қарамасдан, ҳеч ким жавобгарликка тортилмагани хавотирли ҳолат экани эътироф этилади.\nОммавий намойишлар баҳсли сайловлардан кейин бутун Беларусни қамраб олди ва 26 йилдан бери ҳукмронлик қилиб келаётган Александр Лукашенкога нисбатан босимни кучайтирди. Авторитар президентнинг ўзи эса, сайлов натижалари сохталаштирилганини рад этиб келади.\nЎтган ҳафтада Лукашенко Беларусь чегарасини қисман ёпди, Ички ишлар вазирини алмаштирди ва хавфсизлик ходимларига намойишчиларга қарши тазйиқни кучайтиришни буюрди.\nАммо 1 ноябрь куни яна ўн минглаб одам пойтахт Минскда навбатдаги норозилик акциясига чиқди. Полиция намойишчиларни тарқатиш учун шовқинли гранаталарни ишга солди ва 300 га яқин намойиш иштирокчиларини ҳибсга олди.\nЕХҲТ ҳисоботида Беларусда матбуот эркинлиги, тинч йиғилишлар ва уюшмалар эркинлиги, эркинлик ва хавфсизлик ҳуқуқи ҳамда журналистларнинг хавфсизлиги «йирик ҳужумга учрагани» айтилади.\nАввалроқ ташкилотга аъзо 17 давлат Беларусда инсон ҳуқуқлари топталаётгани ҳақидаги айбловларни кўриб чиқиш учун «Москва механизмини» ишга солган эди.\nМазкур механизм доирасида 10 ёки ундан ошиқ аъзо давлат мутахассислар гуруҳини тузади ва бу гуруҳ ташкилотга аъзо мамлакатда инсон ҳуқуқларига таҳдидни кўриб чиқади.\nБеларус ҳукумати «Москва механизмини» ишга солишга асос йўқлигини айтган.\nҲисобот якунида Беларусь расмийларига 65 та тавсия ёзилган бўлиб, улар орасида 9 августда бўлиб ўтган сайлов натижаларини бекор қилиш ҳамда янгидан сайлов ўтказиш ҳам бор. Шунингдек, ҳисобот муаллифлари барча сиёсий маҳбуслар ҳамда журналистларни озодликка чиқаришни тавсия қилишди.\nҲисобот халқаро ҳамжамиятни қийноқларга масъул шахсларни имкон қадар жавобгарликка тортишга ҳам чақиради.


11 апрел 2021, Тошкент вақти: 06:01\n3 йилдан буён шифохонада қолаётган ўзбекистонлик 57 яшар таниқли имом Обид қори Назаровнинг шогирдларидан бири - Абдулазиз хаста имом бироз аввал тўлиқ ҳушига қайтгани, шу кунда зиёратига кираётганларни таниб, қисқа мулоқот қилаётганини айтмоқда:\n- Кирганларни таниб, оз-оздан мулоқот қилаяптилар. Масалан, "ҳа" ёки "йўқ", деб муносабат билдираяптилар. Ҳар ҳолда гапларни тушунаяптилар ва мулоқот учқунлари бор. Лекин, қанчалик тўлиқ тушунгани ёки мулоқот қилаётгани ҳақида аниқ айтолмайман, узр. Кўринишидан у кишини бошидан ўқ еган, демайдиган даражада соғайиб кетдилар. Ташқи кўринишида жароҳат аломати йўқ, - деди Озодлик саволларига имкон қадар тафсилотлардан тийилиб жавоб берган Абдулазиз.\n- Қайси шифохонада эканини бизга айтишмайди. Фақат Довудхон ва яна бир неча яқинларигина кўриши мумкин. Ҳамма янгиликларни улардан эшитиб турибмиз. Довудхон ҳам кучайтирилган тартибда ҳимояланмоқда. Туркияда бўлган воқеалардан кейин бу ерда ҳамма эҳтиёткор бўлиб қолди, - дейди Абдулазиз.\n- Аслида, суиқасд қилган одамлар топилдими, Жуковский нима бўлди, деган мазмунда кўплаб идораларга хат ёздик. Лекин, аниқ жавоб берилмадим, назаримда. Лекин 3 йиллиги арафасида яна расман сўров киритаяпмиз. Зора, бирор аниқ жавоб олсак, деган умиддамиз, - дейди Абдулазиз.\nҚуйида Абдулазиз билан суҳбатни тўлиқ тинглашингиз мумкин:


10:06 24.11.2020 (Янгиланган 10:09 24.11.2020)\n“Тошшаҳартрансхизмат” жамиятини тўлиқ трансформация қилинади, Транспорт университети фаолияти такомиллаштирилади.\nТОШКЕНТ, 24 ноя - Sputnik. Тошкент ва Самарқандда жамоат транспорти фаолияти оптималлаштирилади. Бу ҳақида президент ҳузурида бўлиб ўтган видеоселектор йиғилишида маълум бўлди.\nМажлисда, Шавкат Мирзиёев томонидан аҳоли йўловчи ташиш хизматларидан мутлақо норози экани қайд этилди. Хусусан 79 та йўналишдаги автобуслар интервали тиғиз пайтларда 30 минутгача кечикмоқда, одамлар бошқа транспорт воситаларидан фойдаланишни афзал билмоқда. Бугунги кунда шаҳар жамоат транспортида бор-йўғи 33 % йўловчи юрмоқда, ривожланган мамлакатларда бу кўрсаткич 60-70 %ни ташкил этади.\nШу боис, жамоат транспорти тизимида янги бошқарув услубини жорий этиш, метрополитен, автосаройлар ва йўналишли такси корхоналарини бир-бирига боғлаш, ахборот технологиялари асосида уларнинг ўзаро интеграциясини таъминлаш кераклигини таъкидланди.\nХусусан, Тошкент метрополитени ва “Тошшаҳартрансхизмат” АЖ буюртмачи ва назорат функциялари шаҳар транспорт бошқармасига ўтказилади. Молиялаштириш ҳам бошқарма томонидан амалга оширилиб, транспорт корхоналарига ҳақиқий бажарилган иш ҳажми, босиб ўтилган масофага қараб маблағ ажратилади, - дейилган хабарда.\nШунингдек, “Тошшаҳартрансхизмат” жамиятини тўлиқ трансформация қилиш, Транспорт университети фаолиятини такомиллаштириш зарурлиги кўрсатиб ўтилди.\nУндан ташқари, тирбандлик кузатилаётган кўп қаторли йўлларнинг бир қисмини жамоат транспорти учун ажратиш, марказий кўчаларда паркоматлар ташкил этиш бўйича топшириқлар берилди. Шу билан бирга, пиёдалар ва велосипедлар йўлакчаларини кўпайтириш муҳимлиги қайд этилди.


Қозоғистонда коррупцияда айбланиб Олий суд судьяси ҳибсга олинди\n9 апрель куни Қозоғистон пойтахтидаги ихтисослашган Нур-Султон суди томонидан республика Олий суди судьясини икки ойга ҳибсга олиш тўғрисида ордер чиқарилди. Таъкидланишича, 63 ёшли Мейрам Жангуттинов 11 февраль куни пора олаётганда пора билан ушланган.\nҲибсга олиш Қозоғистоннинг Коррупцияга қарши курашиш агентлиги ва Олий суднинг Ички хавфсизлик хизмати томонидан амалга оширилди. Тергов маълумотларига кўра, Жангуттинов Туркистон вилояти судьясидан уни бошқа иш жойига ўтказгани учун пул олган, — деб хабар қилинмоқда. У ҳибсга олинган.\nГумон қилинувчи профилактика чорасини танлашдан олдин қаерда бўлганлиги тўғрисида хабар берилмади. Мамлакат президенти Қосим-Жомарт Токаев пора олиш ишини кескин қоралари, деб хабар бермоқда «Курсив». Февраль ойида ҳибсга олинганидан сўнг, Жангуттиновнинг ваколатлари ўтган йилнинг декабрида тугаганлиги эълон қилинди.\n2011 йилда Жангуттинов коррупцияда айбланган Соғлиқни сақлаш вазири Жаксилик Доскалиевнинг судида судья бўлган. Доскалиев 7 йилга озодликдан маҳрум этилди, аммо Президент Нурсултон Назарбоев томонидан авф этилганидан етти ой ўтгач озод қилинди.


Эрон АҚШнинг санкцион босимига жавоб қайтарди\n19:45 / 18.05.2017\nЭрон ташқи ишлар вазирлиги АҚШнинг тўққиз жисмоний шахси ва компаниясига қарши санкциялар киритди. IRNA агентлиги шу ҳақда хабар берди.\n"Улар инсон ҳуқуқларини қўпол равишда бузиш ва (Исроилнинг) сионистик режим томонидан мустамлакага айлантирилган ҳудудларда содир этилган жиноятларга алоқадордир", - дейилади Ислом Республикаси ТИВ баёнотида.\nЭрон санкциялари хусусан Исроил Ҳарбий денгиз кучлари (ҲДК) учун корветлар етказган Huntington Ingalls Industries кемасозлик фирмаси, шунингдек Booz Allen Hamilton хусусий разведка компаниясига қарши йўлга қўйилган. Теҳронга кўра, компания ходимлари Марказий разведка бошқармаси (МРБ) билан узвий боғлиқ бўлиб, Эронга нисбатан қўпорувчилик фаолиятини амалга оширишади.\nҲужжатда айтилишича, Теҳрон Эроннинг ракета дастурини амалга оширишга жалб қилинган бир қатор фирма ва жисмоний шахсларига нисбатан АҚШ томонидан жорий қилинган санкцияларга шу тариқа жавоб қайтарган.\nЭрон АҚШ маъмуриятининг бу қарорини номақбул, ноқонуний ва халқаро нормаларга зид эканини таъкидлаган.\nАмериканинг Ислом Республикасига нисбатан санкцион рўйхатининг кенгайиши 17 май куни маълум бўлди. Чекловлар Эрон корхоналари ва фуқароларидан ташқари, Хитой компанияларига нисбатан ҳам жорий қилинган.\nАҚШ Эрон санкция чеклов


Тошкент вилояти бош имом-хатиби Хайруллох домла Турматов вафот этди – КУН УЗ\nГлавная / Жамият / Тошкент вилояти бош имом-хатиби Хайруллох домла Турматов вафот этди\n17.09.2020\tЖамият Comments Off on Тошкент вилояти бош имом-хатиби Хайруллох домла Турматов вафот этди 16 Показы\nТошкент вилояти бош имом-хатиби Хайруллох домла Турматов вафот этди. Бу хакда Узбекистон мусулмонлари идораси хабар берди.\nХайруллох домла Турматов Имом Бухорий номидаги Тошкент ислом институтида таълим олган, мехнат фаолияти давомида Тошкент вилоятидаги «Четсув», «Корабог», «Зангиота» жоме масжидлари имом-хатиби, Ангрен шахри бош имом-хатиби вазифаларида ишлаб келган. Сунгги йилларда Тошкент вилояти бош имом-хатиби вазифаларида хизмат килаётганди.\n«Барчамизни Аллох таоло яратган. Такдирларимизни ихота килувчи ягона Зот хам факатгина Роббимизнинг Узидир. Куръони каримда: “…Албатта, биз Аллохнинг ихтиёридамиз ва албатта, биз Унинг хузурига кайтувчилармиз… (Бакара, 156) дейилган.\nАллох таоло охират сафарига кузатилаётган бу дин хизматчисини магфиратига олсин, якинларига сабру жамил бериб, казои кадарини имон ила, розилик ила карши олганлар каторида ажру мукофотлар ато этсин.\nХайруллох домла Турматовга уламолар, имом-хатиблар, имом ноиблар, жоме масжидлардаги хар бир масъул ходим хамда калблари Аллохнинг байтига богланган кадрли инсонларнинг эхтироми баланд ва юксак эди.\nХадиси кудсийлардан бирида айтилади: “Эй Одам фарзанди! …Албатта, Мен сизларнинг суратингизга хам, чиройингизга хам карамайман. Балки калбингизга карайман ва сизлардаги яхши хислатлардан рози буламан”. Рахматли Хайруллох домла Турматов хам ана шундай яхши хислатлар, эзгу фазилатлар сохиби эди.\nАллох таоло мархум уламони Уз магфиратига олсин, чеккан дардларини гунохларига каффорат айласин, иймонларини саломат килсин, солих амалларини узларига хамрох этсин. Охиратларини обод этиб, жойларини Фирдавс жаннатларидан килсин!\nХак таоло мархум олимнинг ахли оиласи, фарзанду аржумандлари ва якинларига чиройли сабр бериб, бу мусибатларини яхшиликлар ила тулдирсин. Биз Буюк Парвардигордан дуо килиб сураймизки, мархум олимни узининг чексиз рахматига олсин, жаннат богларига дохил этсин», дейилади хабарда.\nKun.uz тахририяти мархумнинг оила аъзолари, якинлари ва шогирдларига чукур таъзия изхор этади.\nПред. «Бу масала купрок Россия томонига боглик булиб турибди» – Транспорт вазирлиги вакили Россияга авиарейслар качон тикланиши хакида\nСледующая Тошкент шахрига вилоятдан янги ер майдонлари кушиб олиниши мумкин. Депутатлар бунга карши


23 май 2019, Тошкент вақти: 02:37\nАбитуриент кириш имтиҳонида, 1 август, 2016-йил\nЎзбекистондаги олий таълим масканлари (ОТМ) ректорлари ота-оналар ва абитуриентларга мурожаатнома эълон қилди. Олий ва ўрта махсус таълим вазирлиги сайтида чоп этилган мурожаатда кириш имтиҳонлари арафасида коррупционер "товламачи ва фирибгарлар"га пора бермаслик сўралган.\nРекторлар номидан эълон қилинган мурожаатда бу йилги кириш имтиҳонлари ҳалол ўтиши ваъда қилинган, шунга яраша, ота-оналар ва абитуриентлар ҳам "виждонан йўл тутиш"га чақирилган.\n"Афсуски, товламачилар ва фирибгарларнинг дунёқараши ўзгармайди... Уларнинг тузоғига илиниб қолманг... Бир ҳақиқатни унутманг! Пора билан ўқишга кирган инсон умри давомида шу пулни қайтариб ишлаб олиш ҳаракатида бўлади", дейилади мурожаатда, жумладан.\nРекторларнинг бу таҳлит мурожаати Ўзбекистонда илк бор кузатилмоқда.\nБу йилги ОТМга кириш имтиҳонлари - тест синовлари ҳам аввалгилардан фарқли ўтиши эълон қилинган.\nТест синовлари аввалгидай 1 кунда ўтмайди, балки 15 кун - 1 августдан 15 августга қадар давом этади. Абитуриентнинг неча балл тўплагани имтиҳоннинг эртасига аниқ бўлади. ДТМ расмий сайти орқали натижаларни текшириб олиш мумкин бўлади.\nБу ҳақда Олий ва ўрта-махсус таълим вазири Ином Мажидов Kun.uz нашрига берган суҳбатида шундай деган эди: “Таклиф киритилдики, тест натижалари бир кунда маълум бўлса, шундай технология асосида иш олиб бориш ДТМ томонидан амалга оширилди”.\nБу йил Ўзбекистондаги 60 та Олий Таълим муассасаси ва унинг 19 та филиалига 675 мингдан ортиқ абитуриент ҳужжат топширди. Бу ўтган йилгига қараганда 54 мингга камдир.\nНатижада, бу йилги танловда 1 талаба ўринга 8.3 абитуриент тўғри келмоқда.\nДавлат тест маркази тарқатган маълумотга кўра, абитуриентлар сонининг бу йил озроқ бўлганини кечки ва сиртқи бўлимларнинг очилиши билан изоҳлаш мумкин.\nSputnik нашрига маълумот берган Олий ва ўрта махсус таълим вазири Иномжон Мажидовга кўра, бу йил 50 минг абитуриент кечки ва сиртқи таълим учун, яна 60 минг киши эса махсус сиртқи бўлимларда ўқиш учун ҳужжат топширган.\nБундан ташқари, тест синовларининг шаффоф ўтиши учун олий ва ўрта махсус таълим муассасаларидан 4 минг 500 нафардан ортиқ педагог ва раҳбар кадрлар жалб этилиши айтилган.\nШунингдек, бу йилги кириш имтиҳонларининг 60 та бинода, 1 минг 63 тага бўлинган гуруҳларда ўтказилиши айтилган.


Аёллар: Э. Боситхонова ва Т. Худойберганов олдида берган ваъдасини Зомин ҳокими бажармаяпти\n12 апрел 2021, Тошкент вақти: 05:44\nЗомин туманига борган собиқ Хотин-қизлар қўмитаси раиси Элмира Боситхонова билан учрашув, 8 декабрь, 2019 йил\nЖиззахнинг Зомин туманида ижтимоий ҳимояга муҳтож икки аёл Хотин-қизлар қўмитаси собиқ раиси Элмира Боситхонова ва президент маслаҳатчиси Турсунхон Худойберганов шахсан ваъда қилган уй ва моддий ёрдамни ололмаяпти.\nДавлат маслаҳатчиси Т . Худойбергановнинг ўтган йил декабрда Жиззахга сафарини ёритган ЎзА агентлиги бу аёллардан бири - зоминлик 40 яшар ногирон Ҳайитгул Олтмишовага уй ваъда қилинганини хабар қилганди.\nАёлларнинг иддао қилишича, Тошкентдан борган мулозимларнинг ваъдаларини бажаришни ўз зиммасига олган туман ҳокимлиги ҳануз уларнинг муаммоларини ҳал қилмаган.\nЗоминнинг Халқобод маҳалласида яшайдиган иккинчи гуруҳ ногирони, 40 яшар Ҳайитгул Олтмишова 8 яшар қизини ёлғиз тарбия қилади.\nАйтишича, у бошпанасиз - қариндошларининг уйида ижарада яшайди.\n2 март куни Озодлик билан суҳбатда Олтмишова бошпана ва ногиронлигига лойиқ бир ишга муҳтожлигини айтди.\nАйтишича, Олтмишова ёрдам сўраб маҳаллий ҳокимиятга кўп марта мурожаат қилган, бир неча бор Тошкентга борган, аммо муаммолари ҳал бўлмаган.\nБундан икки ой олдин - 2019 йилнинг декабрь ойида у Жиззахда сайёр қабул ўтказган президент давлат маслаҳатчиси Турсунхон Худойберганов ҳамда собиқ Хотин-қизлар қўмитаси раиси Элмира Боситхонова билан ҳам учрашганини билдирди.\nБу мулозимларнинг сайёр қабули ва қабуллар чоғида ногирон аёллар, хусусан Олтмишовага уй ваъда қилингани ҳақида ЎзА агентлиги хабар берган.\nҲайитгул Олтмишова (марказда) ва унинг онаси Элмира Боситхонова қабулида, 8 декабрь, 2019 йил\nОлтмишованинг айтишича, ҳар икки мулозим унга ёрдам ваъда қилган ва туман ҳокимлигига тезлик билан бу аёлни уй-жой билан таъминлашни топширган:\n- Турсунхон Худойбергенов менинг бир ўзимни қабул қилди. Мана мен сенга уй бераман, деди. Ҳокимларни уришди. Ундан олдин Элмира Боситхонова келди Зоминга. Аввал мен у кишининг Тошкентдаги идорасига ҳам боргандим. Ҳар гал бизнинг дардимизни эшитди, минг раҳмат. Ёрдам берамиз сизга синглим, деб кетди.\nОлтмишованинг даъво қилишича, Тошкентдан борган мулозимлар олдида Зомин туман ҳокими уларни зудлик билан ижтимоий ҳимоя ва уй-жой билан таъминлашни ваъда қилган.\nАммо, орадан 2 ярим ой ўтиб ҳам муаммоси ҳал бўлмаган.\n29 февраль - Зомин тумани ҳокими аҳолини қабул қиладиган куни ваъдалар ижросини сўраб, ҳокимиятга борган аёл яна қуруқ қўл билан қайтганини айтди:\n- Менга 2020 йилда уй-жой бериладиганлар рўйхатига исмингиз киритилди, дейишди. Лекин, 2 ойдан бери қўлимга бирорта қоғоз беришмади. Турсунхон Худойберганов келганда ҳам қўлимга бирорта қоғоз беришмаганди. Мен 2018 йилдан бери мурожаат қиламан, лекин муаммоларим умуман ҳал бўлмапяти. Ҳозир яна уларнинг қуруқ ваъдасига ишонаманми?!\nОлтмишованинг айтишича, 2019 йилнинг 8 декабрида Зомин туманига борган собиқ Хотин-қизлар қўмитаси раиси Элмира Боситхонова билан яна ўнлаб кам таъминланган, ногирон ёки боқувчиси бўлмаган аёллар учрашган.\nБу ҳақда ЎзА агентлиги берган расмий хабарга кўра, ўша кезда Хотин-қизлар қўмитасига раис бўлган, ҳозирда эса янги ташкил этилган Маҳалла ва оилани қўллаб-қувватлаш вазирининг биринчи ўринбосари бўлган Боситхонова Зоминда сайёр қабулда 75 фуқаронинг 120 га яқин мурожаатини тинглаган.\nАйтилишича, вазир ўринбосари ўша заҳотиёқ тумандаги муассаса, корхона ва ташкилот раҳбарларига аниқ топшириқлар берган. Расмий хабарда муаммоларнинг аксарияти жойида ечимини топгани айтилган.\nОлтмишованинг айтишича, орадан 5 кун ўтиб, 13-14 декабрь кунлари туманда сайёр қабул ўтказган президентнинг давлат маслаҳатчиси Турсунхон Худойберганов унга уй берилишини ваъда қилган, туман ҳокимлиги эса бу ваъдани бажаришни зиммасига олган.\nДавлат маслаҳатчисининг туманга сафарини ёритган ЎзА агентлиги Олтмишованинг уй ваъдасидан мамнунлиги ҳақида хабар қилганди.\n"Улар туман раҳбарларига янги қурилаётган уйлардан бирини менга ажратиш бўйича топшириқ берди. Бошланғич тўлови тўлаб бериладиган бўлди. Давлатимизнинг бу яхшилигини умрбод ёддан чиқармайман. Жойларда одамларнинг эҳтиёжларини ўрганиб, уларни ҳал этишни йўлга қўйган Президентимизга мингдан минг раҳмат", деб хабар қилган эди Ўзбекистон Миллий ахборот агентлиги.\nАгентлик президент давлат маслаҳатчиси Турсунхон Худойберганов оммавий сайёр қабулда ҳам "246 фуқаронинг мурожаатини тинглагани, бу мурожаатларнинг 434 таси жойида ҳал этилгани"ни хабар қилганди.\nАммо, Олтмишованинг 2 март куни айтишича, ҳатто Тошкентдан борган мулозимлар ҳузурида берилган ваъдаларни тасдиқловчи бирорта ҳужжатни қўлига олмаган.\n- Қўлимга бир парча қоғоз беришмади ҳали. Менга ўхшаган аёллар жуда кўп туманда. Шанба куни Зомин туман ҳокимининг қабулида 30тача аёл бор эди. Кўпчилиги Боситхонова, Худойберганов билан учрашган. Лекин, бирортасини муаммосини ҳал қилиб беришгани йўқ ҳалиям, - деби шикоят қилди Олтмишова.\nҲайитгул Олтмишова қизи билан, Зомин\nОзодлик Олтмишова каби сайёр қабулга Тошкентдан борган мулозимларнинг ваъдасига ишонган яна бир ногирон аёл билан ҳам гаплашди.\nБу 29 февраль куни Зомин тумани ҳокими қабулига борган ўнлаб аёлдан бири - Зомин туманидаги "Шароф Рашидов" маҳалла фуқаролар йиғинида яшайдиган биринчи гуруҳ ногирони, 38 яшар Дилноза Маматқуловадир.\nАйтишича, бу аёлнинг кўзлари умуман кўрмайди - мустақил ҳаракатлана олмайди, ягона боқувчиси бўлган турмуш ўртоғи эса хаста.\nУ 2-3 йилдан бери ҳокимликдан чала битган уйининг таъмирида ёрдам ва моддий ёрдам пули сўраб, ололмаётганини айтади.\n- Шанба куни ҳокимнинг қабулига бордим. Ҳақиқатни айтаман, яна ёрдам ўрнига ҳақорат эшитиб чиқдим. Зомин туманида ҳақиқат йўқ. Ногиронларга ҳурмат йўқ. Муомала маданияти йўқ. Аслида, мен хўжайним билан 6 сотих ер олиб, ўша ерда амаллаб бир уй қурганмиз. Аммо, пол ўрнида шағал ётибди, потологи ҳам йўқ. Ногирон яшайдиган шароит йўқ уйимда. 2-3 йилдан бери шу уйни таъмирига ёрдам сўрадим ва маҳалладан моддий ёрдам пули сўрадим, аммо беришмаяпти, - дейди Дилноза Маматқулова 2 март куни Озодлик билан суҳбатда.\nЗоминлик кўзи ожиз Дилноза Маматқулова (чапда)\nЗоминлик кўзи ожиз Дилноза Маматқулованинг уйи\nОзодлик бу икки аёл шикоятига изоҳ сўраб, туман ҳокими Алишер Абдуғаниев қабулхонасига қайта-қайта қўнғироқ қилди, аммо ҳоким билан боғланишга муваффақ бўлмади.\nҲокимнинг хотин-қизлар масалалари бўйича ўринбосари Нодира Файзиева эса шанба куни ҳоким қабулига бир неча норози аёл келгани, уларга ёрдам берилаётганини таъкидлади.\nАммо, бу мулозим Озодликка расман интервью бермаслиги, шунингдек саволларга телефон орқали жавоб бермаслигини айтиш билан чекланди.\nЗомин туманидаги ижтимоий ҳимояга муҳтож аёллардан аввал ҳам Озодликка шикоятлар келган.\nЖумладан, Жиззах вилояти Зомин туман тиббиёт бирлашмасида ишлайдиган 30 дан ортиқ ҳамшира, санитарка ва диспетчер аёл ёппасига ишдан бўшатилаётганидан шикоят қилганди. Уларнинг аксарияти боқувчиси йўқлиги, ёш болалари бўлган ёлғиз она ёки оиласининг ягона боқувчиси эканини айтишганди.\nБу мурожаат Озодликда ёритилгач, туманда суриштирув бўлган ва аёлларнинг аксарияти иш билан қайта таъминланганди.\nЖиззахнинг Зомин тумани - Ўзбекистон президенти Шавкат Мирзиёев туғилиб-ўсган тумандир. Хусусан, 2 март куни Озодликка шикоят қилган Олтмишова яшайдиган "Халқобод" маҳалласида президент улғайган.\nОзодликка боғланган аксар шикоятчилар, шу боис, ушбу туманга Тошкентнинг эътибори кучли экани ва айни пайтда, тумандаги шикоятчи аҳоли Тошкентга арзини чиқаришда маҳаллий раҳбариятнинг оғир босимига учрашини айтиб келади.


Самарқанд шаҳридаги маҳаллаларда эҳтиёжмандларга ёрдам пуллари қарийб тарқатиб бўлинди\n20:58 / 13.08.2020\nПрезидент фармонига асосан, «Саховат ва кўмак» жамғармаси орқали республика бюджетидан ижтимоий ҳимояга муҳтож ва эҳтиёжманд оилаларга бир марталик моддий ёрдам ажратилган. Пуллар бутун республика бўйлаб маҳаллаларда сектор раҳбарлари томонидан тарқатилмоқда.\nСамарқанд шаҳридаги 210 та маҳаллада 4625 та оилада истиқомат қилувчи 18824 киши бошига 220 минг сўмдан 4 миллиард 141 миллион 280 минг сўм маблағ тарқатилиши кўзда тутилган. Айни пайтда маҳаллаларнинг 81 фоизидан зиёдига пуллар тарқатиб бўлинган.\nОиладаги киши бошига 220 минг сўм ҳисобидан ажратилаётган маблағлар шаҳардаги маҳаллаларда қандай тарқатилаётганига қизиқдик.\nМухбирларимиз шаҳардаги Масжиди қўнғироқдор ва Нуробод маҳаллаларида бўлиб, эҳтиёжмандларга бир марталик моддий ёрдам пуллари 1-сектор котиби ва банк ходими томонидан «темир дафтар» рўйхати бўйича тарқатиб берилаётганига гувоҳ бўлишди.\n«Хўжайиним бетоб. Ёрдам пулини у кишининг номидан ўзим келиб олдим. Президентимиз халққа ёрдам беринглар деб топшириқ берган эди. Мана, ёрдам бизгача етиб келди, раҳмат. Бу коронавирус балосидан соғ-саломат қутулиб чиқайлик. Ҳаммани Худо ўз паноҳида асрасин», — дейди «Масжиди Қўнғироқдор» маҳалласида истиқомат қилувчи Мунира Шарипова.\n«Қурбон ҳайити арафасида ҳам 1 миллион сўм ёрдам беришган эди. Бугун яна оиламизга моддий кўмак берилмоқда. Пандемия даврида ҳам ҳеч ким ташлаб қўйгани йўқ. Маҳалламиз етакчилари озиқ-овқат етказиб туришди. Бу ишларни ташкил қилиб турган раҳбарларимизнинг барчасига раҳмат деймиз», — дейди «Нуробод» маҳалласида яшовчи Ўткир Саффиев.\nПандемия шароитида эҳтиёжманд, ишидан вақтинчалик ажралган оилаларга манзилли ёрдам кўрсатилгани учун, қийин кунларда ёлғизлатиб қўйишмагани одамлар уларга ёрдам берган ҳукуматдан, ҳокимиятдан, маҳалла аҳли ва саховатпеша тадбиркорлардан миннатдор.\nУларнинг барчаси юртимизга келган коронавирус балоси тезроқ даф бўлиб, кундалик ҳаётларига қайтишни исташмоқда. Шуни истаб, дуо қилишди.\nЖаҳонгир Алибоев, тасвирчи.\n#Саховат ва кўмак\n14:36 / 26.11.2020\nСамарқандда яқиндагина қурилган янги кўча яна ковланиши мумкин: йўл ўртасидан сув сизиб чиқди


Москвага қарши санкциялар режими сезиларли даражада кучайган тақдирда Россия Европа Иттифоқи билан муносабатларни узишга тайёр.\nБу ҳақда Россия ташқи ишлар вазири Сергей Лавров айтди.\nЛавровга кўра, Россия ҳукумати ўзларини дунёдан ажратиб қўйишни истамайди, балки бунга тайёр.\nРоссиялик журналист Владимир Соловьёвга билан интервюсида, Лавров агар Москва ўзига қарши Россия иқтисодиёти учун хавф туғдирадиган санкцияларни кўрса изоляция қилиш тўғрисида қарор қабул қилиниши мумкин, деб айтган.\nЛавров Европа Иттифоқи рус мухолифатчиси Алексей Навальний заҳарлангани ва ҳибсга олингандан кейин Россияга қарши янги чекловлар пакетини тайёрлаш масаласини кўтарган бир пайтда бу ҳақда айтди.\nКремль матбуот вакили Дмитрий Песковнинг айтишича, баъзи оммавий ахборот воситалари Лавровнинг сўзларини контекстдан юлиб олиб, Россиянинг ўзи муносабатларни бузишни истамаслиги ҳақида ёзган.\n"Аммо агар Европа Иттифоқи шу йўлдан юрса (таҳр. санкциялар йўли), демак - ҳа, биз тайёр бўламиз", - деган Песков.


Малика Диана ҳаёт бўлганда бугун 55 ёшга тўларди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Малика Диана ҳаёт бўлганда бугун 55 ёшга тўларди\t10:26, 01 июль 2016\tУэлский маликаси, шаҳзода Чарльзнинг биринчи рафиқаси леди Диана ҳаёт бўлганда бугун, 1 июль куни 55 ёшга тўлган бўларди, дейди “Gazeta.ru” нашри.\nМалика Диана 1997 йилнинг 31 август куни Париждаги тоннеллардан бири автоҳалокатга йўлиқиб, вафот этади, у шаҳзоданинг собиқ рафиқаси бўлса-да, халқ малика учун кўз ёш тўкади, чунки у ҳамманинг севимли инсонига айланиб бўлганди. У оддий халққа нисбатан бўлган самимий меҳр-муҳаббатини ҳеч қачон яширмаган. Госпиталларда ётган етим болалардан, Зимбабаве, Нигерия ва Непалда турли хасталиклардан азият чекаётган қашшоқлардан, бева-бечоралардан, ОИТС юқтирган хасталардан ҳеч қачон ҳазар қилмаган, доимо хайрия ишлари билан банд бўлган. Бу ишларни бажариш унга осон бўлмаган, чунки ўта таъсирчанлигидан одамлар чекаётган азоб-уқубатларни кўриб, кўзлари ёшга тўларди. Аммо шунга қарамай, қироллик оиласи аъзоси бажариши лозим бўлган вазифаларни ҳам ўрнига қўярди. Диана турмуш ўртоғидан ажрашгандан кейин унинг шахсий ҳаёти сариқ матбуотнинг энг севимли мавзусига айланди. У шахсий ҳаётда бахтли бўлганми ё йўқми, бу биз учун ҳалигача жумбоқ. Аммо шундай таҳликали замонда одамларни қўллаб-қувватлаш учун малика Диананинг етишмаётганлиги айни ҳақиқатдир.


Hewlett-Packard’нинг даромади 6 фоизга тушиб кетди\n15:02 / 23.11.2016\nHewlett-Packard’нинг 2016 чи молия йилида даромади 6 фоизга тушиб, 48,2 млрд долларни ташкил қилди, деб хабар берди компания. IV чи квартал давомида кўрсаткич 12,5 млрд.ни ташкил қилган, бу эса ўтган йилнинг шу даврига нисбатан 2 фоизга кўпроқ.\nОддий акция сифатида ҳисобланганда даромад бир кварталда 0,36 долларга тушиб кетган. 2016 чи молия йили давомида компания акциядорларга 2 млрд доллар миқдоридаги дивидендларни тўлади. Молия ҳисоботи маълум қилингач HP акциялари 0,39 фоизга арзонлашган.\nHewlett Packard Enterprise’нинг корпоратив мижозлар учун сақлаш тизимлари ва дастурий таъминотни ишлаб чиқариш билан шуғулланувчи бўлинмасининг соф даромади IV чи кварталда 78 фоизга тушиб кетиб – 300 млн долларни ташкил этди. Тушган пул эса 7 фоизга қисқариб, 12,5 млрд.га тенг бўлган.\n2016 чи молия йилида Hewlett Packard Enterprise’нинг соф даромади 3,16 млрд долларни ташкил қилди. Бу 2015 йилга қараганда 28 фоизга кўпроқдир. Акцияга бўлган соф даромад 36 фоизга ортиб, 1,82долларга тенг бўлган.\nКомпанияга тушган пул ҳажми ўтган йил билан солиштирганда 4 фоизга пасайиб - 50,1 млрд долларни ташкил қилди.\nдоллар даромад Hewlett-Packard Компания


Хонанда Дилсўз: ўша туғуруқхонанинг бундай «иш»ларига чек қўйиш керак! » Ўзбекистон янгиликлари – Zamin.uz\n15:48 Тил  Ўзбекча\n09-11-2015 | 14:53\nZAMIN.UZ / Маданият / 09 Ноябр 2015 года1 641\nХонанда Дилсўз: ўша туғуруқхонанинг бундай «иш»ларига чек қўйиш керак!\nДилсўз тахаллуси остида ижод қилувчи хонанда Гўзал Жуманиёзова-Раимованинг маълум қилишича, унинг туғуруқ вақтидаги суратларининг интернетда тарқалиб кетиши юзасидан тергов ҳаракатлари бошланган. Бу ҳақда «Даракчи» газетасига асосланиб «Дарё» нашри маълум қилди.Дилсўзнинг тан олишича, аввалроқ ўзи актриса Хосият Ҳусанованинг шифокорлар кесарча кесиш йўли билан туғдираётган вақтидаги расмини кўриб даҳшатга тушган. «Эшитишимча, раққоса Паризоднинг ҳам шундай расми тарқалган», — дейди хонанда.Дилсўзнинг айтишича, у ички ишлар тизимида ишлагани сабаб, суратлари Telegram’да тарқалиб кетганидан сўнг, уларга мурожаат қилган. «Туғуруқхонадан чиқишимдан олдин одам юборишди, ариза ёзиб бердим», — дейди хонанда.Ҳозирги вақтда мазкур ҳолат юзасидан тергов ҳаракатлари бошланган. «Ўша туғуруқхонанинг бундай «иш»ларига чек қўйиш керак! Қайтиб у туғуруқхонага бормайман, ишончимни суиистеъмол қилишди», — дея қўшимча қилди хонанда.Эслатиб ўтамиз, хонанда Дилсўз 18 октябрь куни Тошкентдаги 6-сон туғуруқхонада қиз фарзандлик бўлганди. Аввалроқ, хонанда унинг туғуруқ вақтидаги суратларини «рус бўлмаган шифокор аёл» томонидан тарқатилганини гумон қилаётгани ҳақида хабар берилган эди.\nЎқишни тавсия қиламиз Хонанда Зиёда Ўзбекистонда хизмат кўрсатган артист номига сазовор бўлди\n18:04 / 26-08-2015\nЎзбекистоннинг энг яхши терговчилари аниқланди\nХонанда Райҳон турмуш ўртоғи билан ажрашаётганини тасдиқлади\n14:36 / 09-01-2015


Россия самолётлари ИШИДга зарба беришда Эрон аэродромидан фойдаланишни бошлади\n15:39 / 16.08.2016\nРоссия мудофаа вазирлиги Ту-22М3 ва Су-34 жанговар самолётларининг Эронда жойлашганини тасдиқлади. Бу ҳақда, вазирлик матбуот хабарномасида сўз юритилган.\nҚайд этилишича, Россия самолётлари Эроннинг Ҳамадон аэродромидан парвоз қилиб, ИШИДнинг Суриядаги марраларига зарба беришга ҳам улгурган.\n«2016-йил 16-август куни Ту-22М3 бомбардимончи ва Су-34 фронт бомбардимончи самолётлари тўлиқ қуролланган ҳолда Эрон Ислом Республикасидаги Ҳамадон авиабазасини тарк этиб, ИШИД ва «Жабҳат ан-Нусра» террорчилик ташкилотларининг Ҳалаб, Дайр-аз-Зоб ҳамда Идлиб вилоятларидаги ҳудудларига ҳаво зарбалари берди», — дейилади вазирлик хабарида.\nТаъкидланишича, ракета зарбалари қурол-аслаҳалар, ўқ-дорилар ва ёқилғи-мойлаш омборхоналарига берилган. Бундан ташқари, Серакаб, Ал-Баб, Ҳалаб ва Дайр-аз-Зордаги жангарилар тайёрлаш лагерлари ҳам нишонга олинган.\nАввалроқ, Ҳамадон авиабазасига Россия ҳарбий космик кучлари самолётлари етиб келгани хабар қилинган эди.


Карантин мажмуаси қурилиши Паст Дарғом туманида жойлашган ҳарбий қисмнинг бўш турган майдонида бундан бир ой олдин бошланган эди.\n9,36 гектар ер майдонини эгаллаган мазкур 1000 ўринли мажмуа “Бунёдкор обод Пастдарғом” давлат унитар корхонаси қурувчилари томонидан барпо этиляпти. Лойиҳа қиймати 12 миллиард сўмни ташкил этади.\nҚурилиш вазири ўринбосари Шерзод Ҳидоятов Самарқанд вилояти ҳокими ўринбосари Акмал Шукуров, лойиҳа раҳбари Ҳаёт Мирзаев ва “Бунёдкор обод Пастдарғом” давлат унитар корхонаси раҳбари Актам Бўриевлар иштирокида қурилиш ишларини муҳокама этмоқда.\n- Ўтган бир ой ичида жойни тайёрлаш, тупроқни зичлаш ва шағал тошлари ёйишдан бошлаб, сўнгги қурилиш ишларигача бўлган, лойиҳада кўрсатилган ишлар амалга оширилди. Ҳозирда эса қурилиш ишларининг сўнгги босқичи ниҳоясига етказилмоқда, асфальтлаш ҳамда хавфсизлик камераларини ўрнатмоқдамиз. 5 июль санасига келиб 1000 кишилик карантин мажмуасини фойдаланишга топширишни кўзлаяпмиз, - деди бош пудратчи ҳисобланган "Бунёдкор обод Пастдарғом" давлат унитар корхонаси раҳбари Актам Бўриев.\nКарантин ҳудуди 140 дан ортиқ контейнерлардан тикланган. Контейнерлар барча зарур мебеллар билан жиҳозланган.\nШунингдек, 100 ўринли шифохона қурилиши ҳам тез орада фойдаланишга топширилиши кўзда тутилган.\nУшбу мажмуани қуриш учун Самарқанд шаҳри «Ватанпарвар» маҳалласида жойлашган ҳарбий қисм ҳудудидан 18 гектар бўш ер майдони ажратилган.\nБош пудратчи ҳисобланган "Бунёдкор обод Пастдарғом" давлат унитар корхонаси маълум қилишича, лойиҳа қиймати 25 миллиард сўм бўлган бу мажмуа яқинида тиббиёт ходимлари учун турар жойлар қурилиши ҳам кўзда тутилган. Мазкур шифохона қурилишида 100 дан ортиқ қурувчи-ишчи ҳамда 20 дан ортиқ махсус техникалар жалб этилган.\nШифохона юқумли касалликларни даволашга мўлжалланган бўлиб, даволаш ва реанимация бўлимлари, зарурий бино ва иншоотлар ҳамда тиббиёт ходимлари учун турар жойдан иборат бўлади.\nКанализация, сув, электр энергия каби барча коммунал хизматлар тармоқлари тортиш тугалланмоқда, хоналарга телевизор ва кондиционерлар ҳамда бошқа зарурий мебель ва жиҳозлар ўрнатилмоқда.\nАйни пайтда қурилишнинг якуний босқичлари, ҳудудни ободонлаштириш ва юқорида айтилганидек, ҳар икки мажмуага олиб бориладиган бир неча километр йўлларни асфальтлаш давом этяпти.


"Прописка тизими" кимдан қолган эскилик сарқити? Дунё бу тизимдан қачон воз кечди? - hudud24.uz\n2021, 27-Fevral | 09:03\nБош саҳифа Муҳим «Прописка тизими» кимдан қолган эскилик сарқити? Дунё бу тизимдан қачон воз кечди?\n«Прописка тизими» кимдан қолган эскилик сарқити? Дунё бу тизимдан қачон воз кечди?\n14:59 / 07-04-2020\nПрописка тизимини ислоҳ қилишга доир қонун лойиҳаси ҳамда Вазирлар Маҳкамаси қарори лойиҳаси муҳокама қўйилди.\nЧор Россияси даврида ҳокимиятнинг, яъни феодалнинг рухсатисиз деҳқонларни ер участкасини тарк этишини тақиқлаш, агарда шундай ҳуқуқбузарлик вужудга келса уларни қайси ерга ва кимга тегишли эканлигини аниқлаш мақсадида ўзига хос пропискалик паспортлар бериш тартиби амалга оширилган. Кейинчалик собиқ иттифоқ даврида бу тартиб ижтимоийлашув ҳолатидаги антидемократик ҳолат дея бекор қилинган бўлсада, 1933-1935 йилларга келиб, турли ҳуқуқбузарликларни олдини олиш мақсадида яна шунга ўхшаш тизим йўлга қўйилди. Эндилиеа, Совет давлатида паспорт ва пропискаси бор шахслар қатор имтиёзлларга эга бўла бошлади, айниқса, агар фуқаро марказ ва аҳоли зич бўлган пунктларда яшаган бўлса, унда қишлоқ ёки чекка ҳудудларда яшовчиларга нисбатан ҳуқуқлар кўпроқ бўлиши белгиланди. Паспорт ва прописка бериш биринчи навбатда Москва ва Петербург шаҳар аҳолиси учун қўлланилиб, Чор Россияси давридан қолган зодагон ва қулоқ бўлганлар ҳамда уларнинг оилаларига нисбатан умуман тадбиқ этилмасди ва уларни иложи борича чеккароқ ҳудудларга жойлаштиришга ҳаракат қилинарди. Паспортсиз ёки рўйхатдан ўтмаган шахс эса Совет давлати берган кўплаб ҳуқуқлардан маҳрум бўлар эди.\nКейинчалик, мазкур ҳолат жиноий жавобгарлик масаласигача олиб чиқилиб, ўз ҳудудидан бошқа ҳудудга кўчиб ўтиш учун селсоветнинг алоҳида рухсатномаси, иш жойидан тасдиқловчи ҳужжат ёки ўша кўчиб ўтаётган жойида ўз ер мулкига эгалиги ҳақидаги ҳужжат ва ҳоказолар, қисқа қилиб айтганда, бюрократик сарсонгарчиликлар керак бўлар эди.\nБошқа давлатларда прописка масаласи қандай?\nАлбатта, прописка масаласи кўп давлатларда мавжуд, аммо бу бизнинг тушунчамиздаги айнан пропискани эмас, балки рўйхатдан ўтказишни англатиб, асосан фуқаролик ёки фуқароликка эга бўлмаган шахслар ҳақида маълумотлар мажмуини назарда тутади. Собиқ иттифоқ давлатларидан деярли ҳаммасида прописка режими антиконституцион ҳолат сифатида қайд этилиб, прописка тушунчаси бекор қилинган ва электрон рўйхатдан ўтказиш тизимига ўтилган.\nБелорусияда 2008 йил 1 январь куни Беларусь Республикаси Президенти Aлександр Лукашенконинг “Фуқароларни яшаш ва яшаш жойларида рўйҳатга олиш тизимини омиллаштириш тўғрисида”ги қарори билан прописка масаласи бекор қилинди.\nҚозоғистондаги прописка институти рўйхатга олиш институти билан алмаштирилди, фуқароларга тураржой бинолари ва уй-жой учун мослаштирилган биноларда рўйхатдан ўтишга рухсат берилди. Қозоғистон Республикаси Ҳукуматининг 2007 йил 17 августдаги 696-сонли “Қозоғистон Республикаси аҳолисини ҳужжатлаштириш ва рўйхатдан ўтказиш қоидаларига ўзгартириш ва қўшимчалар киритиш тўғрисида”ги қарорига биноан, Қозоғистон фуқаролари иш берувчи орқали ёки адлия органларида рўйхатдан ўтишлари ҳам мумкин.\n2003 йилда Латвия “Яшаш жойларини декларациялаштириш тўғрисида”ги қонунни қабул қилди, унга кўра прописка институтити бекор бўлди.\nБошқа ривожланган давлатларда прописка масаласи фақатгина норезедентларга нисбатан қатъий қўлланилиб, ўз фуқароларига нисбатан тураржой адресини топишда қийинчилик туғдирмаслиги учунгина рўйхатлаштириш ишлари амалга оширилади.\nМисол учун, Нидерландия ва Германияда прописка масаласи қатъий масалалардан бири ҳиссобланса-да, агарда фуқаро бир ҳудудда яшаб туриб, ўзига мос ишни бошқа бир ҳудуддан топган бўлса, фуқаро электрон ёки тўғридан-тўғри тарзда иш жойи жойлашган тегишли ваколатли органга мурожаат қилади, керакли шаблонни тўлдирганидан сўнг уч кун ичида у иш топган вилоятга рўйхатга ўтказилади. Бунда рўйхатдан чиқариш, қайта рўйхатга олиш, ҳужжатларни солиқ, суғурта ва бошқа ташкилотларга юбориш каби ишлар рўйхатга олувчи томонидан амалга оширилади.\nЯпонияда янги яшаш жойига кўчиб ўтгандан кейин 14 кун ичида рўйхатдан ўтиш ишларини расмийлаштириш тавсия этилади, аммо янги манзилда яшаш муддати бир йилдан кам бўлса ёки янги турар жой вақтинча бўлса ва тез-тез доимий яшаш уйга бориб келса (мавсумда камида бир марта) янги турар жойида рўйхатдан ўтиши шарт эмас. Ушбу норма университетлар ёнида уй-жой ижарага олган талабалар ва пойтахтда истиқомат қилувчи, аммо ўз ватанларига тез-тез ташриф буюрадиган парламент аъзоларини рўйхатдан ўтказишдан озод қилади ҳамда фуқароларга қатор қулайликлар яратади.\nХўш, бизда ҳам прописка тизимини ислоҳ қилишга доир ҳужжат қабул қилинса нималар ўзгариши мумкин?\nБиринчидан, “прописка” тушунчаси бекор бўлиб, ўрнига “рўйхатдан ўтказиш” тушунчаси киритилади.\nИккинчидан, Тошкентдан уй сотиб олишдаги “айримлар” учун белгиланган давлат божининг қиммат ставкаси бекор қилинади.\nУчинчидан, фуқароларда биринчи ва иккинчи даражадаги қариндошларни нафақат ўзи доимий рўйхатда бўлган манзилга, балки эгалигидаги бошқа уй-жойга ҳам доимий рўйхатга қўйиш ҳуқуқи пайдо бўлади.\nТўртинчидан, эр-хотиннинг никоҳдан кейин бир йил давомида биргаликда яшаш шарти ва бир йил ичида никоҳ бекор қилинганда прописка йўқотилиши ҳақидаги қоидалар бекор бўлади.\nБешинчидан, илгари Тошкент шаҳри ва вилоятида доимий рўйхатга эга бўлган фуқаролар қайтиб келганда, улар ушбу ҳудудларда ҳеч қандай қўшимча шартларсиз қайта доимий рўйхатга олиниши мумкин бўлади.\nОлтинчидан, оилага тарбияга олинган (патронат) шахслар уларнинг тутинган ота-онасининг доимий яшаш жойи бўйича рўйхатга туриш имконияти яратилади.\nЕттинчидан, вақтинча турган жойи бўйича рўйхатга олиш муддати уй-жой эгасининг розилиги асосида 5 йилгача узайтирилиши мумкин бўлади.\nСаккизинчидан, фуқаролар Тошкент шаҳри ва вилоятида доимий ва вақтинча рўйхатдан ўтмасдан 15 кун яшаши мумкин бўлади.\nТўққизинчидан, доимий ёки вақтинча рўйхатдан ўтиш муддати 3 кундан 1 кунга қисқартирилади ва фуқаронинг хоҳишига кўра ички ишлар органларида, давлат хизматлари мареазларида ва Ягона портал орқали амалга оширилиши мумкин бўлади.\nЎнинчидан, доимий рўйхатни расмийлаштиришда паспорт, уй дафтари ёки хонадон карточкасига штамп босиш амалиётидан воз кечилади ва бу жараён рақамлаштирилади.\nЭътибор бераётган бўлсангиз, бугун давлатимизда энг асосий вазифа этиб аҳоли учун энг қулай яшаш шароитини яратиш бўлгиланган. Барча ислоҳотлар, ресурслар шу вазифани бажаришга йўналтирилган. Юқоридаги ҳужжат ҳам айнан фиеримизнинг исботидир.\nАдлия вазирлиги қошидаги Юристлар малакасини ошириш маркази директори\nАввалги мақолаТамаки маҳсулотларига акциз солиғи киритилади\nКейинги мақолаБугун – Умумжаҳон соғлиқни сақлаш куни


Айни кунларда Низомий номидаги педуниверситетнинг 1940-йилларда машҳур архитектор Е.Жмуйда лойиҳаси асосида қурилган биноси таъмирлаш баҳонасида вайрон қилинмоқда. Бино маданий ва тарихий аҳамиятга эга бўлиб, совет даври меъморлигининг омон қолган кам сонли объектларидан ҳисобланади.\nМарказий Осиёнинг биринчи ҳайкалтарошлари Ольга Мануйлова ва Ольга Коржинская томонидан яратилган ва педуниверситет биносига кўрк бағишлаб турган маҳобатли ҳайкаллар ваҳшийларча йўқ қилинди. Бу ҳайкаллар совет монументал санъати тимсоли бўлиб, “Ишчи ва колхозчи қиз” каби машҳур асар билан бир қаторда туради.\nШунингдек, Ольга Мануйлова 1937 йилда ВДНХ (Бутуниттифоқ халқ хўжалиги ютуқлари) биринчи бутуниттифоқ кўргазмасидаги Ўзбекистон павильони учун яратилган скульптуралар муаллифи ҳам ҳисобланади.\nШошма-шошарлик билан амалга оширилаётган қурилишлар ва шаҳардаги диққатга сазовор иншоотлар қиёфасини ўзгартириш ишлари бир дақиқа бўлса-да, тингани йўқ. Маҳаллий “келажакнинг буюк қурувчилари” диққати маданий ва тарихий аҳамиятга молик объектларга қаратилган.\nНомаълум сабабларга кўра, ҳокимият вакиллари собиқ ТошМИнинг кўпчилик учун қадрли бўлган биносини бузиб ташлади. “Тошкент колизейи” (совет даврида Свердлов номидаги концерт зали)нинг 1911 йилда қурилган биноси савдо биржасига айлантирилди. Бу рўйхатга Тошкент амалдорлари томонидан йўқ қилинган яна ўнлаб маданий объектларни киритиш мумкин.\nЎз касби ва лавозими нуқтаи назаридан ёдгорлик муҳофазаси учун жавобгар мансабдор шахслар ва архитекторлар сукут сақламоқда. Ўзбекистон Бадиий академияси тарихий ёдгорликларнинг йўқ қилинишига қарши бир оғиз ҳам эътироз билдиргани йўқ.\nЭнди фақат оддий ҳақиқатни қайд этиб қўйиш қолди – Тошкент шаҳри бутунлай бузувчи қурувчи “пир”лар танловига берилган қиёфасиз ва тарихсиз шаҳарга айланиб бормоқда.\ndata-title="Тошкентдаги Низомий номидаги педуниверситет биноси вайрон қилинмоқда" data-description="Айни кунларда Низомий номидаги педуниверситетнинг 1940-йилларда машҳур архитектор Е.Жмуйда лойиҳаси асосида қурилган биноси таъмирлаш баҳонасида вайрон қилинмоқда. Бино маданий ..." data-image="https://eltuz.com/wp-content/uploads/2016/07/rasm1613.jpg" data-url="https://eltuz.com/kozqarash/196447/" data-services="facebook,odnoklassniki,twitter,telegram" data-counter="ig">


Собиқ сиёсий маҳкум Рустам Усмонов чувалчанг етиштирувчилар ассоциациясига асос солди\n06 май 2021, Тошкент вақти: 21:42\nРустам Усмонов 2017 йилда озодликка чиққан.\nАндижон вилоятининг Хонобод шаҳрида собиқ сиёсий маҳкум Рустам Усмонов чувалчанг етиштирувчилар ассоциациясини ташкил этиш бўйича таъсис мажлиси ўтказди.\n- Бизнинг мақсадимиз чувалчанг етиштирувчи селекционерларга илмий, молиявий ва амалий ёрдам кўрсатишдир. Суғориладиган ерларнинг самарадорлигини табиий тоза биогумус ва биомасса воситасида илмий ёндашган ҳолда оширишдир. Бундан ташқари, биогумус экспортини йўлга қўйиш зарур,-деди Усмонов.\nРустам Усмонов биогумус деб аталувчи Калифорния чувалчангларини етиштиришни Хонободдаги “Дўстлик” колхозида ўтган асрнинг 80-йилларидан бошлаган эди. Бунинг ортидан у таниқли ишбилармонга айланган.\nТаниқли тадбиркор, 90- йиллар бошида Ўзбекистонда таъсис этилган илк хусусий банк эгаси бўлган. Кейинроқ озодликдан маҳрум этилиб, қарийб 20 йил жазо муддатини ўтаб чиққан.\n2017 йилда озодликка чиққан Рустам Усмонов 2020 йилда ўзига нисбатан чиқарилган суд ҳукмларини бекор қилиш ҳамда реабилитация қилиш талаби билан Олий судга мурожаат қилган.\n1948 йили Қирғизистоннинг Жалолобод шаҳрида туғилган Рустамжон Усмонов иқтисодиёт фанлари доктори, профессор, иқтисодий мавзуларда ёзилган 300 дан зиёд монография ва мақолалар муаллифидир.


БИР НЕЧA ОЙ ИЧИДA 300 ДОЛЛAРЛИК СAРМОЯ БИЛAН ОЙИГA 1000 ДОЛЛAРДAН ДAРОМAД ОЛИШНИ ЎРГAТAМAН. — Teletype\nБИР НЕЧA ОЙ ИЧИДA 300 ДОЛЛAРЛИК СAРМОЯ БИЛAН ОЙИГA 1000 ДОЛЛAРДAН ДAРОМAД ОЛИШНИ ЎРГAТAМAН.\nҲаммага салом. Сизлар уланган канал Интернетда Пул\nБугун мен сизлар билан Дропшиппинг стратегиясига мувофиқ Aмазон-да пул топиш СИРЛАРИНИ ўргатаман.\nУшбу хизмат билан ким таниш емас, келинг, Aмазон ҳақида қисқача гаплашайлик. Aмазон онлайн савдо платформаси бўлиб, Қўшма Штатлардаги барча онлайн сотувларнинг 50 фоиздан ортиғи ва кунига 26 миллиондан ортиқ маҳсулот сотилади. Шу билан бирга, Aмазон яратувчиси Жефф Безос дунёдаги енг бой одам. Aмазоннинг афзаллиги шундаки, барча савдо-сотиқ тўғридан-тўғри сайтда амалга оширилади, чунки Aмазонга бўлган катта ишонч туфайли одамлар у ерда дарҳол сотувчиси ва телефон қўнғироқларисиз ёзишмаларсиз сотиб олишади ва товарларни сақлаш ва етказиб бериш Aмазоннинг ўзига ҳам етказилиши мумкин. Aмазонда деярли ҳар бир киши сотувчи сифатида рўйхатдан ўтиши ва у ерда сотишни бошлаши мумкин. Кунига 26 миллион сотишдан кичик "бозор улушини" олиш яхши пул ишлашга имкон беради Хуллас, Aмазон-да пул топишни гаплашамиз.\nУмид қиламанки, ҳамма дропшиппинг нима еканлигини билади, лекин барибир Википедия таърифидан бошлайлик, шунда хамма гап нима ҳақида еканлигини тушуниши осон бўлади. Дропшиппинг (инглиз тилидаги тушириш - тўғридан-тўғри етказиб бериш) - бу онлайн-дўконга етказиб берувчидан якуний харидорга етказиб берувчи товарни сотишга имкон берадиган савдо фаолияти тури ва онлайн-дўконнинг фойдаси етказиб берувчининг нархи ва чакана нарх ўртасидаги фарқ, Интернет-дўкон томонидан ўрнатилган, қўшимча харажатларсиз. Оддий қилиб айтганда, сиз маҳсулотга муҳтож бўлган мижозни топасиз, у сизга пул тўлайди ва сиз маҳсулотни тўғридан-тўғри мижозга юборадиган етказиб берувчингиздан маҳсулотга буюртма берасиз. Натижа: сизда товар йўқ, сиз транзакциянинг фоизини оласиз.\nДРОПШИППИНГ ТЎҒРИСИДA МУҲИМ МAЪЛУМОТ\nУмуман олганда, Aмазон қоидаларига кўра, дропшиппинг тақиқланган, аммо бу моделни ишлатадиган кўплаб сотувчилар учун кучли тўсиқ емас. Aмазон-нинг дропшиппинг-га қарши асосий сабаби Aмазон-нинг мижозлар еътиборини жалб қилишидир. Aмазон қоидаларига кўра, харидор сайтда буюртма берганидан сўнг, уларга максимал 2 кун юборилиши керак. Кўпинча дропшиппинг тизимида ишлаганда, бу ҳолат еътиборга олинмайди. Шунингдек, Дропшиппинг стратегияси устида иш олиб боришда кўпинча товарлар сотувчидан буюртма қилинади, аммо улар етказиб берувчидан олинмайди. Охир-оқибат, сиз буюртмани бекор қилишингиз керак ва мижоз рози бўлмаслиги мумкин. Бундан ташқари, ушбу стратегия устида иш олиб боришда, сотувчи ҳар доим ҳам товарларнинг сифатини назорат қила олмайди ва мижоз ўзи хоҳлаган нарсани ололмаслиги мумкин. Шундай қилиб, аниқ сабабларга кўра, мижозларга ноқулайлик туғдирмаслик учун, Aмазон дропшиппинг-га қарши. Aммо кейин бу вазиятни қандай ҳал қилиш кераклиги ҳақида дарҳол мантиқий ечим пайдо бўлади ва Aмазон дропшиппинг стратегияси бўйича савдо қилишни бошлайди:\n- етказиб берувчи томонидан юкларни жўнатиш тезлигини кузатиб бориш ва 2 кунга тўғри келиш;\n- етказиб берувчидан товарлар мавжудлигини назорат қилиш;\n- тасдиқланган тажрибага ега бўлган сифатли етказиб берувчиларни танланг;\n- ҳисобингизнинг ишлашини кузатиш.\nДРОПШИППИНГНИ КАДАММА-КАДАМ ЎРГАНАМИЗ\nAввал сиз савдо модели тўғрисида қарор қабул қилишингиз керак. Aмазонда дропшиппинг 2 соҳага бўлинади: ФЛИППИНГва ДРОПШИППИНГ.\nФЛИППИНГ - бу Aмазондан Aмазонга товарларни қайта сотиш. Aгар сиз Aмазонга борадиган бўлсангиз, аксарият маҳсулотларда "бошқа сотувчиларнинг" деб аталадиган вариантлари "ни кўриш имконияти мавжудлигини кўрасиз ва худди шу маҳсулот жуда катта тафовутлар билан сотилаётганини кўрасиз. Масалан, битта сотувчининг нархи 20 доллар, бошқасида 60 доллар туради. Ва улар ўша нарсадан сотиб олишади. Бу ерда айланишнинг классик ҳолати, сиз ўша маҳсулотни "қўйиб", 65 долларга айтишингиз ва сотувчидан 20 доллар евазига тўғридан-тўғри Aмазонда харидорларингизга етказиб бериш орқали харид қилишингиз мумкин. Ушбу усулнинг афзаллиги шундаки, сиз бозорни бошқа сотувчиларга ташимайсиз ва бузмайсиз.\nВа КЛАССИК ДРОПШИППИНГ Aмазонда Ебей сингари бошқа манбалардан сотилмоқда. Сиз Aмазон-дан сотишингиз мумкин бўлган товарларни топасиз, сизга мос келадиган нархда бошқа манбада етказиб берувчини қидириб топасиз, рўйхатга ўтасиз (Aмазонда "сотувчи реклама" деб номланади) ва савдо қиласиз. Ушбу усулнинг ноқулай томони шундаки, кўп ҳолларда сиз нархни фақат бозордан пастда белгилашингиз керак, аммо бу иккала усул ҳам яшаш ҳуқуқига ега ва яхши фойда келтириши мумкин.\n- Сотишингиз мумкин бўлган маҳсулотни топинг\n- Уланишингиз мумкин бўлган рўйхатни ("реклама еълон") топинг\n- Товар етказиб берувчисини топинг\n- Листга уланинг\n- Дастлабки савдоларни олинг\n- Буюртмачига тез буюртма беринг\nЧунки Aмазон дропшиппинг-га қарши, кейин сизнинг ҳисобингиз хавфсизлигини диққат билан кузатиб боришингиз керак. Бунга назорат қилиниши керак бўлган 3 та ўлчов ёрдам беради: Буюртма бузилиш даражаси 60 кунлик сотувлар сонининг 1% дан кўп бўлмаслиги керак, охирги ойда етказиб бериш нархи 4% дан кўп емас, бекор қилиш даражаси ортиқ емас.Aгар сиз Aмазон-да дропшиппинг стратегияси билан савдо қилсангиз, ушбу ўлчовларни есланг.\nБошида асосий нарса ортиқча фойда ортидан қувиш ва ижобий ҳисоб статистикасини тўплаш емас. Aгар сиз жуда ишончли етказиб берувчилар билан 5-10 жуда юқори сифатли маҳсулотларни танласангиз ва уларни дастлаб ишга туширсангиз, буни амалга оширишингиз мумкин. Aгар сиз бирданига кўп маҳсулотни ташласангиз, тушириш тизимида тажрибага ега бўлмасангиз, унда 100% ҳамма нарсани тезда амалга ошира олмайди ва ҳисоб қайдномалари учиб кетади. Шунинг учун, мижозларга эътиборли бўлинг ва ишлашини кузатиб боринг.\nПУЛ НИМAга КЕРAК?\nAмазон-да биринчи марта пасайишни бошдан кечирганлар орасида тез-тез учрайдиган савол: "Нима учун бизга пул керак, чунки мижоз биринчи навбатда бизга пул тўлайди ва кейин биз етказиб берувчидан товарларни буюртма қиламиз?". Ҳа, тўғри, биринчи навбатда мижоз сизга тўлайди, кейин сиз етказиб берувчидан товарларни буюртма қиласиз, лекин сиз Aмазон-дан пулни ҳар 14 кунда бир марта олиб қўйишингиз мумкин, шунинг учун сиз аллақачон бу маблаг сизнинг балансингизда бўлади, лекин сиз ўзингизнинг пулингиз учун буюртмаларни бажаришингиз керак бўлади. . Бунинг учун бизга бошланғич маблағ керак.\nДРОПШИППИНГ МAҲСУЛОТИНИ ҚAНДAЙ ҚИЛИБ ТAНЛAШ\n- Маҳсулот маркали ёки патентланган бўлмаслиги керак\nҚайтганда етказиб бериш учун кўп пул тўламаслик учун енгил вазн ва оз миқдордаги товарлар\n- Мўрт ва бузиладиган маҳсулотларни сотишнинг ҳожати йўқ, чунки етказиб бериш жараёнида у шикастланиши мумкин ва сиз салбий жавоб оласиз\n- Сиз, шубҳасиз, Aмазонда рақобатчиларнинг маҳсулотлари ҳақидаги шарҳларни ўрганишингиз керак шундай ШАРХЛАР борки, унда ҳамма ёмон баҳолашларга ега, шунинг учун маҳсулотни ЎЙЛАБ танланг\n- Йетказиб берувчининг маҳсулоти сиз сотаётган маҳсулотга 100% мос келишини текширинг\n-Бу сизнинг сохта емаслигингизни ва етказиб берувчингиз ушбу маҳсулотни сотиш ҳуқуқига ега еканлигига ишонч ҳосил қилиш учун етказиб берувчингиздан товарлар тўғрисидаги ҳужжатларни сўранг.\nҚайерда ва қандай қилиб етказиб берувчини топиш мумкин ?\nAмазон-да сотишингиз мумкин бўлган маҳсулотни топсангиз, шунчаки унинг номидан нусха кўчиринг ва уни ебай, гоогле, волмарт ва бошқаларда қидирасиз. худди шу маҳсулот AҚШда. Шу билан бирга, биз нуқсонли товарларни юбориш имкониятини истисно қилиш учун фақат салбий шарҳларсиз ва енг юқори рейтингга ега бўлган енг яхши етказиб берувчиларни кўриб чиқамиз.\nХИЗМAТЛAР ВA УНИНГ AВТОМAТИAСИ\nAмазонда Дропшиппинг стратегиясига ёрдам берадиган бир нечта хизматлар мавжуд. Улардан баъзилари:\nSku grid - етказиб берувчидан жорий нархларни текшириш, агар ушбу хизмат ўзи рўйхатни ўчириб қўйса, етказиб берувчининг мавжудлигини текшириш.\nAppeagle - сизга қутига киришга имкон беради, бизга пул топишга имкон берадиган нархни ушлаб туради.\nSitetalk cashback - агар биз ебай билан ишласак, ушбу хизмат нақд пулни 10% гача олишга ёрдам беради\nAввалига, ҳамма нарсани ўзингиз кузатиб боришингиз, буюртмаларнинг бажарилишини кузатиб боришингиз ва вақтингизни сарфлашингиз керак бўлади. Aммо кейин сиз ёрдамчини ёллашингиз ва иш жараёнини тўлиқ автоматлаштиришингиз ёки товар айланмасини оширишингиз мумкин, ва аллақачон мустақил равишда товарларни оммавий равишда сотиб олиб, уларни Aмазонга юборишингиз мумкин.\nАгар савол ва таклифларингиз бўлса @Netmoneyybot га мурожат қилинг.\nБизни кузатишда давом этинг!!!


Биринчи давра статистикаси. “Пахтакор” ва “Бунёдкор”ни мағлуб этган "Олмалиқ" ҳақида / CHAMPIONAT.asia\n12:37Карикатура: Чемпионлар Лигасида гуруҳ босқич сўнгги тур олдидан ҳолат қандай? 1 12:25ЕЧЛда ғалаба қозонган "Интер" А Серияда "Милан"ни қувишни бошлайди ва бошқа учрашувлар олдидан 0 12:10"Вулверхэмптон" "Арсенал" вингери билан шартнома имзолашга яқин 2 11:47"Ливерпуль" Грилишни харид қилиш ғоясидан воз кечди 2 11:23"Лейпциг" ўйинчиси "Ливерпуль" қизиқишлари доирасига тушиб қолди 1 11:00"Ливерпуль" "Интер" ўйинчиси учун 40 млн фунт тайёрлаб қўйди 7 11:00Кун мавзусидаги қизиқ факт ва оддий ҳақиқат: Мураббийга вақт ва имконият керак! 22 10:38"Атлетико" бугун бўлиб ўтадиган "Вальядолид"га қарши ўйин учун қайдномасини эълон қилди 1 10:32"Машъал"нинг қайд этган натижаси қониқарли, Шомуродов Италияга тезда мослашди. Академияси бор клубларни йўқотмоқдамиз". Сардор Абдураимов билан интервью 1 10:15ESPN талқинига кўра энг яхши ҳимоячилар 13 09:512020 йилнинг энг яхши дарвозабони аниқланди (ESPN) 4 09:32“Реал”нинг “Севилья”га қарши ўйин қайдномаси маълум бўлди 9 09:24ПСЖнинг уч етакчиси Лига 1 13-турида ўйнамайди 0 09:04Аллегри АПЛда ишлашни хоҳламоқда 1 09:00Eplmanager.com: Бугун "The League of London 20/21" совринли лигаси бошланади! 2\nБиринчи давра статистикаси. “Пахтакор” ва “Бунёдкор”ни мағлуб этган "Олмалиқ" ҳақида\n20 июл 2013 21:07\nОлий лига клубларининг дастлабки давра статистикаси билан таништиришда давом этамиз. “Олмалиқ” клуби статистикаси билан танишинг.\n“Олмалиқ” дастлабки даврада 5та ғалаба, 4та дуранг ва 4та мағлубият натижасини қайд этди. Жамоа 13та ўйинда 20та тўп киритди ва 15 марта тўп ўтказиб юборди. Игорь Шквирин жамоаси биринчи даврани 19 очко билан 6-ўринда якунлади.\nОлмалиқликлар сафардаги 7та ўйиннинг ҳеч бирида ғолиб бўла олмаган, ўз уйидаги битта учрашувдагина мағлуб бўлган ҳолос. “Олмалиқ” биринчи даврада 1та ўйинда йирик ҳисобда ғалаба қозонди. Жамоа 4та ўйинда рақиб дарвозасига йўл топа олмаган ва 3та учрашувда рақиблар “Олмалиқ” дарвозасига гол ура олишмади. Ҳакамлар бу жамоа футболчиларига жами 20та сариқ кўрсатишди. Шквирин дастлабки даврада 23 футболчини майдона туширди, уларнинг тўрттаси легионерлар. Жамоа ярим ҳимоячиси Диёр Туропов биринчи даврада гол урган энг ёш футболчи бўлди.\nЖамоа таркибида фақат Достон Абдураҳмонов барча 13та ўйинда майдонда тушди. Жамоа сафида 5тадан гол урган Евгений Гоголь ва Зафар Полвонов “Олмалиқ” тўпурари бўлди. Сариқ карточкалар олиш бўйича Гоголь ва Шерали Жўраев “чемпион” бўлишди – 4тадан. Биринчи даврада жамоа таркибида Шариф Мирзаев майдондан четлатилди.\nЭртага “Навбаҳор” ва “Бухоро” клубларининг статистикаси берилади.\nЎз уйидаги голлар 16 (80%)\nМеҳмондаги голлар 4 (20%)\nЎтказиб юборилган голлар 15\nЎз уйида ўтказилган голлар 8 (53,33%)\nМеҳмонда ўтказилган голлар 7 (46,67%)\nЎртача урилган гол 1,54\nЎтача ўтказилган гол 1,15\nУйда жамғарилган очколар 15/18 (83,33 %)\nСафарда жамғарилган очколар 4/21 (19,05 %)\nЭнг йирик ғалабаси 4:1 - Сўғдиёна\nЭнг йирик мағлубияти 3:4 - Навбаҳор\nГол урилмаган ўйинлар сони 4 (30,77%)\nАвтоголлар (урилган/ўтказилган) 0/1\nОгоҳлантиришлар (ўртача) 20 (1,54)\nЧетлатиш (ўртача) 1 (0,08)\nМайдонга тушганлар (чет эллик) 23 (4)\nТомошабинлар сони (жами/ўртача) 62743 / 4826


Жорий йил 10 ноябридан бошлаб Ўзбекистон мактабларида дарсдан олдин мадҳия куйланиб, танаффусда махсус радиокарнайлардан ватан мавзусидаги шеър ва қўшиқлар эшиттирила бошланди.\nХалқ таълими вазирлиги Маънавият бошқармаси вакили Акбар Тоғаев Озодлик билан суҳбатда бу тадбир ўқувчиларни ватанпарварлик руҳида тарбиялаш учун жорий қилинганлигини таъкидлади.\nРуҳшунос олим Махмуджон Йўлдошев Озодлик билан суҳбатда бу ҳолатни “ўқувчилардан танаффусни ўғирлаб, уларни мафкуравий зўриқтириш” деб атади. Суҳбатдошга кўра¸ Ўзбекистон Конституциясининг 12-моддаси ҳеч бир мафкура, хусусан ватанпарварлик мафкурасини ҳам ўқувчиларга ягона мафкура ўлароқ сингдиришга йўл қўймайди.\nХоразм вилоятидаги ўрта мактабда адабиëтдан дарс берадиган Норжон Шарипова эса, танаффус пайтида замонавий ўзбек шоирлари шеърлари радиодан янграб туришини маъқуллайди. Муаллимага кўра¸ шу тариқа ўқувчилар Абдулла Орипов ва Эркин Воҳидов шеърларини ëд олишади. Бу эса, ўз навбатида, уларнинг адабиëтга муносабатини ўзгартиради.\nМактабларда дарсдан олдин гимн¸ танаффусда эса, ватанпарварлик мавзуидаги шеърларни айтиш топшириғи халқ таълими вазири ўринбосари Дилшод Кенжаев имзолаган хат асосида амалга оширилди.\nОзодликда нусхаси бўлган ва 2 ноябрь санаси билан имзоланган хат тизимнинг 14 та ҳудуддаги масъул раҳбарларига йўлланган.\nБундай топшириқ берилишига Президент Администрациясининг 23 октябрдаги йиғилиши баёни асос бўлгани хатбошида ëзиб қўйилган.\n“Тасарруфингиздаги барча умумтаълим муассасаларида ҳар куни дарс бошланишидан олдин синф хоналарида (икки сменали таълим муассасаларида ҳам дарсдан олдин) Ўзбекистоннинг Давлат мадҳиясини ўқувчи ва ўқитувчилар томонидан жўр бўлиб куйланишини ҳамда танаффус вақтларида Ватан ҳақидаги қўшиқ ва шеърларнинг (таълим муассасаларининг имкониятларидан келиб чиқиб, радио тармоғи ёки овоз кучайтиргич орқали) эшиттирилишини ташкил этишингиз сўралади.’, – дейилади хатда.\nВазирлик мулозими: Халқаро тажрибадан илҳомландик\nХалқ таълими вазирлиги Маънавият бошқармаси вакили Акбар Тоғаев Озодлик билан суҳбатда ўқувчиларнинг дарс бошланиши олдидан давлат гимнини куйлаши халқаро тажрибада мавжудлигини айтади:\n“Халқаро тажрибани ўрганиб, умумтаълим муассасаларида мадҳияни куйлаш, қўшиқ ва шеърларни эшиттириш ўқувчиларни ватанпарварлик руҳида тарбиялашда муҳим омил бўлиб хизмат қилишига ишонч ҳосил қилдик. Эркин Воҳидов¸ Абдулла Орипов каби шоирлар асарлари билан бирга, жадид адабиëти вакиллари ижоди ҳам тарғиб қилинади"¸ - деди мулозим.\nАкбар Тоғаевнинг айтишича¸ "Янгича Ўзбекистон – янгича дунёқараш" деб номланган дастурга 50 нафар ўзбек ижодкори асарлари кирган ва улар орасида Чўлпон ҳамда Фитрат каби улуғ даҳолар бор".\nТоғаевга кўра¸ мактаб биноси ичига ўрнатилган экранларда намойиш қилиш учун ўнлаб роликлар ҳозирланган ва бу роликларда 41 нафар хонанда қўшиқларидан фойдаланилган.\nМулозимга кўра¸«Янгича Ўзбекистон – янгича дунёқараш» шиори тарғибот тадбирларини йил давомида ўтказиш бўйича ташкилий қўмита ва Республика штаби ташкил этилган.\nЎзбек блогерлари Халқ таълим вазирлиги жорий қилган бу “янгиликни” салбий қаршилади. Улар назарида, бу тажриба “Туркманистонда қўлланилиб, тескари натижа берган.”\nХоразм вилоятидаги ўрта мактабда адабиëтдан дарс берадиган Норжон Шарипова эса, бу тажрибани олқишлади.\n“Умар Хайëм бир рубоийсида пиëла четидаги шеърнинг “ҳар куни ва ҳар он” ўқилиши ҳақида ëзади. Танаффусда ўқувчи шеър эшитиб юрса¸ ўзи билмаган ҳолда бу шеърни ëд олади. "Қулоқ қонди" дейилади бу халқ тилида. Мен ўзим “Оловли йўллар” фильмида Ҳожиакабар Нурматов ўқиган шеърларга қизиқиб, адабиëт ўқитувчиси бўлдим. Роликларда чиройли, бадиий қилиб ўқилган шеърлар бор. Масалан, Чўлпоннинг “Халқ денгиздир” шеъри. Бу шеър ўқувчиларга ижобий мотивация беради. Умуман яхши шеър эшитган одамнинг ичи равшан бўлади. Ватан ҳақида ҳар куни ва ҳар он эшитаверайлик ", - дейди муаллима.\nПсихолог олим Маҳмуджон Йўлдошев эса, танаффус пайтида ўқувчиларни ўз холига қўйиш кераклигини айтади:\n“45 минут ўқиган болага танаффус лозим. У югурсин. Қувлашсин. Уни мафкуравий зўрлаш педогогика илми ва бола психологиясга зид. Энди дарсдан олдин мадҳия айтиш масаласига келсак... Мадҳия, бу - давлат рамзи. Бу рамз махсус ритуал ва эҳтиромни тақозо қилади. Мадҳия айтилганида одамлар қўлини кўксига қўйиб, қотиб туриши лозим. Бу ритуални болалар ўз табиатига кўра жиддий амалга ошира олмайди. Ҳар куни мадҳия эшитавериб, зада бўлади. Мадҳиядан нафратланиши ҳам мумкин. Мен маъқул кўрмадим бу тадбирни. Ҳатто энг мафкуравий совет тизими ҳам танаффус пайтида болаларни тинч қўйган.”\nЙўлдошев ўз сўзида давом этиб, “бу тадбир Конституцияга зид” дея таъкидлади:\n“Ўзбекистон Конституцияси нинг12-моддасида ижтимоий ҳаёт сиёсий институтлар, мафкуралар ва фикрларнинг ҳилма-хиллиги асосида ривожланади. Ҳеч қайси мафкура давлат мафкураси сифатида ўрнатилиши мумкин эмас , деб аниқ ëзиб қўйибди. Ватанпарварлик ҳам бир мафкура, биз уни ягона ижтимоий онг шакли, дея ўқувчига сингдира олмаймиз. Конституцияга зид бу.”\nМаҳкумлар учун қийноқнинг бир тури\nИслом Каримов бошқаруви даврида қийноқлар билан ном чиқарган Ўзбекистон жазони ўташ муассасаларида маҳкумларни давлат мадҳиясини куйлашга мажбурлаш халқаро инсон ҳуқуқлари ташкилотлари ҳисоботида қийноқ тури, сифатида таснифланган.\nМадҳия ҳамда ватанпарварлик руҳидаги шеърларни радиоузел орқали ëйинлаш Мирзиëев иқтидори даврида кўзга ташланган “ноу-хау” сифатида кўрилади.\nБиринчи карантин даврида маҳалла марказида турган зирҳли харбий автомобиллар карнайидан патриотик қўшиқлар мунтазам янграб туриши жорий қилинган эди.\n2019 йил 11 июлида Ахборот ва оммавий коммуникациялар агентлигида ўтказилган пресс-брифингда аёллар маънавиятини ошириш ҳақида гапирган Бош вазир ўринбосари, Республика Хотин-қизлар қўмитаси раиси Элмира Боситхонова кўчаларда шеър айтиш таклифини илгари сурган.\nЎзбекистон президенти Шавкат Мирзиëев ўз чиқишларида Эркин Воҳидов ва Абдулла Орипов сингари шоирлар номини бот-бот тилга олади ва улар ижодини расман тарғиб қилишга даъват этиб келади.\nУнинг ўзи Навоий вилояти Конимех туманидаги этник қозоқлар билан учрашув чоғида “Ирригатор бўлмаганимда, албатта шоир бўлардим”, деб айтган эди.\nАммо Озодлик суҳбатдошларига кўра, Халқ таълими вазирлиги жорий этган янги тартиб президентнинг адабиётга бўлган муҳаббатидан кўпроқ нарсани акс эттиради.\nТанқидчилар бу каби ноодатий янгиликлар мактабларнинг аянчли моддий-техник базаси, ўқитувчиларнинг мажбурий меҳнати ва таълим савиясининг пастлиги каби реал муаммолардан жамоатчилик эътиборини чалғитишини таъкидлайдилар.


Йил охирига бориб дунёда 20 млрд дона IoT-қурилма бўладиHaqida.net\nHome Dunyo Йил охирига бориб дунёда 20 млрд дона IoT-қурилма бўлади\n2017 йил охирига бориб интернетга улана оладиган қурилмалар сони кескин равишда ўсишда давом этади ва 20 млрд донага етади. Бу ҳақда Strategy Analytics ўтказган таҳлилга асосланиб, PR Newswire ёзмоқда. Ақлли уй технологиялари, ўз навбатида, 2020 йилгача тараққиётнинг асосини ташкил этади.\n«Connected World: Smart Home Is Key To Tomorrow’s Internet Of Things» («Уланган дунё: ақлли уй буюмлар интернетининг эртанги кунига йўл») ҳисоботида қайд этилишича, 2017 йил охирига келиб, дунёда 20 млрдга яқин IoT- ва уланган қурилмалар ишлайди. Яна 10 млрд дона қурилма яқин 4 йилда уларнинг сафини тўлдиради.\nIoT сўнгги йилларда шу соҳадаги бозорни ривожлантиришнинг асоси бўлди. Аммо узоқ истиқболга доир тахминларга кўра, келгусида бу вазифа ақлли уйларга ўтади. 2020 йиллар мобайнида уланган қурилмалар сони 50 млрд донага етади.\nБошқа бир тадқиқот натижасига биноан, жорий йилда IoT ўсиши 17 фоизни ташкил этади, аммо 2021 йилга бориб йиллик миқдорда 9 фоизгача пасаяди. Ўша йили ақлли уй қурилмалари интернетга уланган смартфонларни бозорда ортда қолдиради. Шунингдек, корпоратив IoT айни вақтда жами уланган қурилмаларнинг 52 фоизини ташкил этиши қайд этилган.\nҚатор таҳлилчиларнинг фикрича, IoT қурилмалари ва ақлли уй технологияларининг кенг тарқалишининг ўзига яраша таҳдидли томонлари бор. Хусусан, киберхуружлар амалга оширилса, улар кенг қамровли ҳалокатга сабаб бўлиши мумкин. Шу боисдан уларнинг хавфсизлиги хусусида бугуноқ бош қотириш керак бўлади.


Ҳақиқий драма: "Монако" - "Лион" 3:2 (Видео)\n5 февраль, 2018, 07:27\nФранция чемпионати 24-тур марказий ўйинида "Монако" жамоаси ўз майдонида "Лион" футболчиларини қабул қилди. Муросасиз ва голларга бой кечган беллашувда "Монако" 3:2 ҳисобидаги иродали ғалабани қўлга киритди.\nҚайд этиш керакки, "Лион" 2:0 ҳисобида олдинда бораётган эди, кейин "Монако" ҳисобни тенглаштирди. 36-дақиқада Фалькао пенальтини голга айлантира олмади, аммо такрорий зарбани муваффаыиятли амалга оширди.\n44-дақиқадан бошлаб эса майдон эгалари 1 киши кам бўлиб ҳаракат қилишди. Қуйида учрашувдаги хавфли вазиятлар ва голларни томоша қилиш мумкин бўлади.


Густафссон қайтмоқда, у Вердумга қарши октагонга чиқади / Olamsport.com\n16:29Ян: У қўрқди ва қочди\t0 16:02Top Rank'нинг навбатдаги жанг оқшоми олдидан вазн ўлчаш маросими ташкил этилди\t0 15:41Cехудо: Бу жанг фаолиятимдаги энг осон пул топган баҳсим бўлади\t0 15:20Луис Суарес "Барселона" тўпурарлари рўйхатида кучли учликка кириб олди\t0 14:58Нодира Бурхонхўжаевани табриклаймиз\t0 14:37Bellator шу ойда қайтади: дастлабки турнир санаси маълум\t0 14:13Ўзбек теннисчиларининг карантиндан кейинги иштирокини Жўрабек Каримов бошлаб берди\t0 13:51Расмий хабар: "Пахтакор"нинг ОЧЛ гуруҳ босқичидаги кейинги ўйинлари қачон бўлиши аниқ\t0 13:27Донна Векич мураббийи билан хайрлашди\t0 13:06Ник Киргиос Берлинга бормайди\t0 12:45Спортчилар ижтимоий тармоқларда 0 12:24"Милан" венгриялик футболчини харид қилади\t0 12:03BFC 56: Бугунги ММА ва кикбоксинг оқшомининг тўлиқ карди\t0 11:42Ян-Леннард Штруффнинг илк ғалабаси\t0 11:21Диллиан Уайт мураббийи билан хайрлашди\t0\n06 июн 10:14\nГустафссон қайтмоқда, у Вердумга қарши октагонга чиқади\nТеглар : UFCГустафссонВердум\nЯрим оғир вазнда UFC чемпионлик камарига собиқ даъвогар Александер Густафссон фаолиятини қайта тикламоқда.\nКатта эҳтимол билан у 25 июль куни ўтказиладиган UFC оқшомида октагонга кўтарилади. Шу билан бирга у вазнини ўзгартиради ва оғир вазн тоифасида жанг ўтказади. Унинг рақиби жуда катта эҳтимол билан собиқ UFC чемпиони Фабрисио Вердум бўлади.\nВердум варианти ўхшамаган тақдирда ярим оғир вазнда UFC чемпионлик камарига собиқ даъвогар Овинс Сен-Пре швециялик жангчига рақиблик қилади. Ҳар икки спортчи ҳам сўнгги жангида мағлубият аламини тотиб кўрган. Вердум яқинда Алексей Олейникка, Овинс эса Бен Ротвеллга ютқазиб қўйганди.\nГустафссонга келсак, у сўнгги бор ўтган йилнинг июнь ойида октагонда кўриниш берган. Ўшанда Густафссон Стокгольм шаҳрида Энтони Смитга ютқазган ва жанг якунланганидан сўнг спортдан кетишини эълон қилган эди.\nКамару Усман Абу-Дабига етиб келди, унга Генри Сехудо ҳамроҳлик қиляпти + ФОТО 0\nДаниэль Кормье: Хабиб бу йил жанг қила олмаса керак 0


Вазият кескинлашмоқда: Малайзияда хавфсизлик кенгашининг фавқулодда йиғилиши, полиция КХДР элчихонасини ўраб олган\n11:02 / 07.03.2017\nМалайзия бош вазири Пхеньян ушбу давлат фуқароларига КХДРдан чиқиб кетишни ман этгани учун мамлакат хавфсизлик кенгашининг фавқулодда йиғилишини чақирди. Бу ҳақда РИА Новости хабар бермоқда.\nМалайзия полицияси эса КХДРнинг Куала-Лумпурдаги элчихонасини муҳрлаб қўйди. Бу ҳақда Рейтер агентлиги Малайзия ИИВ раҳбари ўринбосари Нур Жазлон Муҳаммадга асосан хабар бермоқда.\nКХДР ва Малайзия ўртасидаги дипломатик можаро Куала-Лумпурда Шимолий Корея етакчиси Ким Чен Иннинг ўгай акаси Ким Чен Нам қотиллигидан сўнг рўй берди.\nАввалроқ КХДР Малайзия фуқароларига мамлакатни тарк этишни вақтинчалик тақиқлаб қўйди. Малайзия ҳам худди шундай чораларни қабул қилди. Олдинроқ эса КХДР элчиси Малайзиядан чиқиб кетди.\nХабар қилинишича, элчихона ходимларига бинони тарк этиш тақиқланган. “Биз элчихонадаги барча ходимлар шахсини аниқлашга ҳаракат қилмоқдамиз”, - дея айтиб ўтган Муҳаммад.\nАввалроқ Малайзия полицияси раҳбари Ким Чен Нам қотиллиги билан боғлиқ иш туфайли қидирувда бўлган КХДРнинг уч нафар фуқароси Шимолий Кореянинг Куала-Лумпурдаги элчихонасида яширинаётганини маълум қилганди.


Фарғона туманида 13 киши ўзбек чегарачилари ўқидан ўлди\nЎзбек-қирғиз чегарасининг Фарғона водийсидаги айланма ўтиш жойларидан бири.\nФарғона тумани ҳокимлиги расмийлари бу хабарни тадсиқлади, лекин бу ходисаларга чегарани бузиб ўтаётган одамларнинг ўзлари сабабчи эканини таъкидлади.\nФарғона вилояти, Фарғона тумани, Чимиён қишлоғида истиқомат қилувчи Шарофжон Шодмонов 1989 йилда туғилган ўғли Музаффар Шодмонов 16 июн куни қирғиз-ўзбек чегарасидан 15 километр олисликдаги аҳоли пункти ичида ўзбек чегара қўшинлари томонидан отилганини айтади.\n- Биздан учта қишлоқ тепада Халмиëн деган бозор бор Қирғизистон Республикаси. Шуни қандайдир бир машинада ўтиб кетаëтса, маҳалланинг ичида бориб иккита ҳарбий одам буни отибдида,- дейди Шарофжон Шодмонов.\nУнга кўра, ўғли воқеа жойида ўлган. У билан бир автомобилда келаётган яна икки шериги ҳам чегарачилар ўқидан жароҳатланган.\n- Ëнида шериклари бўлган. Уларга ўқнинг қандайдир сачратмаси теккан. Улар қочиб келиб, телефон қилишиб шу ердагиларни огоҳлантиришган. Ўша отган ҳарбий аскар ўзи битта машина топиб тез ëрдамга олиб боришга ҳаракат қилган,- дейди суҳбатдош.\nШароф Шодмоновга кўра, 22 ёшли ўғли Музаффар ўзбек чегарачилари ўқидан ўлган ягона чимиёнлик эмас.\n- 20 куннинг ичида 13-14 та бўлди.\nОзодлик: Бунча рақамни қаердан эшитдингиз сиз?\n- Чимиëн ҳудудида яшаймиз. Ҳаммаси гапириб, эшитилиб, кунига фотиҳага бораяпмизда. Уларга ким ҳуқуқ берган отишга бизнинг хабаримиз йўқ. Ҳарбийларнинг заставасига борсак, “Биз умуман фуқаролар билан гаплашмаймиз” деб ҳеч кимни қабул қилмаяпти,- дейди Шароф Шодмонов.\nУнга кўра, бундай бахтсиз ҳодисаларнинг сўнггиси якшанба куни оқшом содир бўлган ва унда чегарачилар томонидан таъқиб қилинган тўрт фуқародан икки нафари ўқотар қуролдан отиб ўлдирилган.\nЯна икки нафари эса Фарғона вилояти Шошилинч тиббий ёрдам марказига олиб келинган.\nУшбу марказнинг ўзини таништирмаган ходимига кўра, келтирилган икки фуқародан бири икки кундан буён марказнинг реанимация бўлимида жуда оғир аҳволда ётибди.\n- Бу фуқаронинг исм-фамилиясини мен сизга айтолмайман ҳозир. Лекин икки кундан бери реанимацияда. Аҳволи оғир. Уни чегарачилар отган, дейишяпти энди ота-онаси. Мен у ёғини билмайман опа, узр,- дейди Фарғона вилояти Шошилинч тиббий ёрдам марказининг ўзини таништирмаган ходими.\nФарғона туман ҳокимининг чегара масалалари бўйича ўринбосари Хуршидбек Турсунов Ўзбекистон чегарачилари томонидан Ўзбекистон фуқароларининг отилаётгани ва шу кунгача ҳалок бўлганлар сони камида 13 кишига етгани ҳақидаги маълумотларни тасдиқлади.\nАммо, айб чегарачилар эмас, уларни шундай ҳаракатга мажбур қилаётган аҳолида, дейди Фарғона тумани расмийси.\nОзодлик: Тўғрими шу? Ростдан ҳам 13 кишини отиб қўйишганми?\n- Тўғри. Тўғрию, лекин ҳақиқатан Чимиëн, Миндон ҳудудида Ўзбекистон Республикаси Вазирлар Маҳкамаси 154-сонли қарорига зид равишда ҳаракат қилаётган фуқаролар сони ошиб кетаяптида.\nОзодлик: Отиш мумкин эмаску, нима бўлган тақдирда ҳам. Улар қурол олиб келмаяптику, латта-путта олиб келаяптику?\n- Энди бу ҳарбийларни муаммоси. Отиш, бошқа нарсалар билан мен шуғулланмайман. Бу ишга оид фактларни ҳаммасини тўплаб, 154-сонли қарорнинг моҳияти, давлат чегаралари тўғрисидаги қонунни моҳиятини бир неча бор огоҳлантиришлар билан, йиғилишлар билан одамларга жуда кўп марта тушунтирганмиз,- деди Фарғона тумани ҳокимлиги мутасаддиси.\nГап камида 13 нафар тинч аҳоли вакилининг Ўзбекистон Миллий хавфсизлик хизмати Чегара қўшинлари аскарлари томонидан отиб ўлдирилгани хусусида бораётгани ва бу ҳодисларнинг учтасига оид конкрет фактлар мавжудлиги боис Фарғона вилоят ҳокимлигининг айнан чегара масалаларига масъул, деб тақдим қилинган Ҳуқуқни муҳофаза қилиш гуруҳи раҳбари Ғофир Йўлдошевнинг идорасига ҳам боғландик.\nАммо, идорадан бу борада ҳеч қандай маълумот ололмадик.\nФарғона вилоятидаги маҳаллий ҳуқуқ фаолларидан бири сўнгги 20 кун ичида Ўзбекистоннинг Фарғона ва қўшни Қирғизистоннинг Боткен тумани ўртасидаги чегара ҳудудининг Ўзбекистон қисмида жойлашган Чимиён ва Водил қишлоқларида юз бераётган бу жиноятларни ўрганаётгани ва ҳужжатлаштириб бораётганини айтар экан, бу ҳолатлар ҳақида матбуотга очиқ сўзлашга хавфсизлиги нуқтаи назаридан рози бўлмади.\nУнга кўра, у ва бошқа маҳаллий ҳуқуқ фаолларига бундай ҳолатлар бўйича мурожаат қилаётган аҳоли вакиллари сони талайгина ҳамда чегарчилар яқинларини отиб ўлдирган фуқаролар Фарғона тумани ва вилоятига бир неча бор ёзма мурожаат қилганига оид ҳужжатлар ҳам бор.\n“Шахсан мендаги маълумотларга кўра, сўнгги 20 кун ичида ўзбек чегарачилари томонидан 13 киши отиб ўлдирилган. Жароҳатланганлар сони эса бундан кўп. Одамлар ҳокимликларга, чегара қўшинлари ҳудудий бошқармаларига мурожаат қилмоқда. Аммо, уларнинг арзини ҳеч ким эшитаётгани йўқ. Ҳар ҳолда, биздаги маълумотларга кўра, уларнинг бирортасига тайинли жавоб берилмаган”, деди Озодлик билан микрофонсиз суҳбатда фарғоналик ҳуқуқ фаолларидан бири.\nЎзбекистон Вазирлар маҳкамасининг 154-сонли қарорига мувофиқ Ўзбекистон давлат чегараларидан хорижда ишлаб чиқарилган маҳсулотларини олиб кирмаслик устидан чегара ҳудудларидаги назорат қаттиқ экани йиллар давомида кузатиб келинган.\nАммо, чегараолди ҳудудидаги аскарлар ўқидан фарзандини йўқотган Шароф Шодмонов назоратга бўйсунмаган оддий аҳоли вакилларининг чегара ҳудудидан бир неча километр олисдаги аҳоли пунктлари орасида ўзбек чегарачилари томонидан таъқиб қилиниши ва огоҳлантирувсиз отилишига шу вақтга қадар гувоҳ бўлмаганини айтади.\nФарғона туманининг қўшни Қирғизистондаги Қадамжой туманига\nтуташган қисмида баҳсли чегараолди ҳудуди бор. Ҳали демаркация ишлари якунига етмаган, яъни чегара тўсинлари ўрнатилмаган бу ҳудудда яшовчилар йиллар давомида бемалол борди-келди қилиб келаётган эди.\nФарғона вилояти ва тумани ҳокимлиги мутасаддиларидан нега сўнгги 20 кун ичида чегара назорати бу қадар кучайтирилгани ва аскарларга бўсунмаган шахсларни отиш тўғрисида кўрсатма берилгани ёки берилмаганига оид саволларимизга жавоб ололмадик.\nАммо, шу йилнинг 25 майидан бошлаб Ўзбекистон ҳуқуқ-тартибот идоралари кучайтирилган тартибда ишлаётгани ва бу тартиб кўпроқ Қирғизистон билан чегарадош ҳудудларда кузатилаётгани ҳақида норасмий маълумотлар бор.\nБундан чегараолди ҳудудлар аҳолиси огоҳлантирилмаганини айтган ва сўнгги 20 кун ичида чегарачиларнинг ҳеч бир огоҳлантирувсиз нафақат тўсиқ қўйилмаган чегарадан ўтаётган, балки чегараолди ҳудудида юрган фуқароларни отишидан норози бўлаётган Шароф Шодмоновдан биз бу ҳудуддаги бугунги умумий вазиятга оид кузатувларини ҳам сўрадик.\nҚуйида Шарофжон Шодмонов билан суҳбатни тинглашингиз мумкин.


Кибронда газ портлаши оқибатида 10 киши жабрланди\nКибронда газ портлаши оқибатида 10 киши...\n09.07.2018 17:38 0 1206\nФранция ғарбидаги Морбиан вилояти Киброн шаҳрида содир бўлган газ портлаши оқибатида 10 киши жароҳат олди. Бу ҳақда «Ouest France» газетаси маълумотлари асосида «Gazeta.ru» хабар бермоқда.\nМаълумотларга кўра, портлаш маҳаллий вақт билан бугун соат 2:30 да шаҳардаги бир бинода содир бўлган ва ёнғин чиққан. Ёнғинни ўчириш учун 100 нафар ўт ўчирувчи воқеага жойига етиб келган. Аҳоли хавфсиз жойга кўчирилган.\nПортлаш жойини шаҳар ҳокими кўздан кечирди.\nАввалроқ Франциядаги «Soprema» заводида ҳам портлаш содир бўлгани ҳақида хабарлар тарқалган эди.\nФранция газ портлаши\nСиёсат 31/01, 03:06\nСурия бўйича музокаралар Сочида эмас, Женевада ўтиши керак\nХориж 01/05, 21:09\nФранцияда қор ёғди


АҚШда FDA экспертлари Pfizer вакцинасини маъқуллашни тавсия қилди - Daryo\n14:08, 11.12.2020 6169\nАҚШда FDA экспертлари Pfizer вакцинасини маъқуллашни тавсия қилди\nАҚШ Озиқ-овқатлар ва дорилар сифати бўйича бошқармаси (FDA) Pfizer ва BioNTech компаниялари томонидан ишлаб чиқилган вакцинани маъқуллашни тавсия этди, деб ёзади «РБК».\nЙиғилишда вакцинани қўллаб-қувватлаб 17 киши овоз берди, тўрт киши қарши чиқди, бир киши бетараф қолди.\nЭкспертлар айтишича, вакцинанинг афзалликлари унинг камчиликларидан устунроқ келади. Гуруҳ аъзоси, Гарвард микробиологи Эрик Рубин дорининг самарадорлиги «жуда катта», вакцинанинг ўзи эса «жуда кучли» эканлигини айтди.\nЎз навбатида, Мичиган университети Тиббиёт мактаби вирусологи Овета Фуллер вакцинани маъқуллаш заруриятига қўшилмади. Унинг айтишича, дори вируснинг юқиш эҳтимолини пасайтиришда ёрдам бериш-бермаслигини аниқлаш учун яна камида икки ой ичидаги синовлар ҳақидаги маълумотларни кўришни истаган бўларди.\nКейинги қадам — вакцинанинг FDA’нинг ўзи томонидан маъқулланиши бўлиши керак. Бу 11 декабрь, жума куни ёки дам олиш кунлари амалга ошиши мумкин, деб ёзади The Wall Street Journal.\nАмерика ОАВлари томонидан АҚШ президенти деб эълон қилинган Жо Байден вакцинанинг FDA экспертлар гуруҳи томонидан маъқулланишини «қоронғи вақтдаги нур» деб атади. Ундан аввалроқ эса Жо Байден ўз лавозимида ўтказилган илк 100 кун давомида коронавирус пандемиясига қарши курашиш режаларини маълум қилган эди. Демократнинг сўзларига кўра, у президент лавозимига киришганидан кейинги илк 100 кун мобайнида унинг маъмурияти 100 миллионта вакцинацияни амалга оширади. «100 кун ичида биз касалликнинг кечишини ва Америкадаги ҳаётни яхши томонга ўзгартиришимиз мумкин», — деди у.\nБундан ташқари, Байден ниқоб тақиш бўйича талабларни кучайтириш таклифини такрорлади. Унинг сўзларига кўра, бу федерал ҳукуматнинг барча биноларида ва жамоат транспортида мажбурий бўлиши керак.\nЭслатиб ўтамиз, 2 декабрь куни Буюк Британия дунёда биринчи бўлиб Pfizer’нинг коронавирусга қарши вакцинасидан фойдаланишни маъқуллаган. Шунингдек, Pfizer ва BioNTech вакцинани АҚШда ҳамда Евроиттифоқда рўйхатдан ўтказиш учун ариза берган.\nАввалроқ Pfizer ва BioNTech ўзининг BNT1622б вакцинаси тадқиқотларнинг учинчи босқичи якунлари бўйича 95 фоиз самарадорлик кўрсатганини маълум қилганди. Таққослаш учун: Россиянинг «Спутник V» вакцинаси самарадорлиги ўз ишлаб чиқувчилари томонидан 92 фоизга, Америка Moderna компанияси вакцинаси — 94,1 фоизга, AstraZeneca компанияси вакцинаси — 70 фоизга баҳоланган.\nАҚШда Pfizer вакцинаси синовларида 6 нафар кўнгилли вафот этган\nАҚШ Pfizer томонидан яратилган коронавирусга қарши вакцинанинг самарадорлигини тасдиқлади\nModerna COVID-19’га қарши вакцинани ўспиринларда синовдан ўтказишни бошлади\nБайден ўз президентлигининг 100 куни ичида 100 миллионта вакцинацияни ваъда қилди\n17:35, 10.10.2020 169161\n08:46, 27.09.2020 109566\n10:12, 09.10.2020 126659\n01:54, 06.05.2021 2054\n23:58 Бугун 6848\n23:54 Бугун 6594\n23:42 Бугун 3414\n22:28, 04.05.2021 84055\n22:26, 03.05.2021 80626\n23:58, 04.05.2021 63356\n17:59 Бугун 61752


Гидроксикарбамид медак – medu.uz – Дорилар ҳақида маълумотлар ўзбек тилида\nHome Йўриқномалар Гидроксикарбамид медак\nРўйхатдан ўтказиш рақами:\nПрепаратнинг савдо номи: Гидроксикарбамид медак\nХалқаро патентланмаган номи: гидроксикарбамид\nфаол модда: 500 мг гидроксикарбамид;\nёрдамчи моддалар: 25 мг лактоза моногидрати, 25 мг кальций цитрати, 50 мг динатрий цитрати, 6 мг магний стеарати;\nкапсула қобиғи қуйидагиларни сақлайди: 98 мг желатин, 2 мг титан диоксиди (Е 171).\nТаърифи: оқ ёки деярли оқ рангли кукун билан тўлдирилган оқ тиниқ бўлмаган корпусли ва қопқоқчали, “0” ўлчамли қаттиқ желатин капсулалар.\nФармакотерапевтик гуруҳи: ўсмаларга қарши восита, антиметаболит.\nАТХ коди: L01ХX05\nФармакодинамикаси. Гидроксикарбамид хужайра циклининг S фазасида таъсир қилувчи фазоспецифик цитостатик препарат (антиметаболит, баъзи маълумотлар бўйича – алкилловчи таъсир қилади), ҳисобланади. GL – S интерфазада хужайраларнинг ўсишини блоклайди, бу бир вақтда ўтказилаётган нур билан даволаш учун аҳамиятли, чунки GL фазада нурланишга ўсма хужайраларининг синергик сезувчанлиги пайдо бўлади. РНК – редуктазанинг ингибиторини – рибонуклеозиддифосфатредуктазага таъсирини кучайтириб, ДНК синтезини сусайишини чақиради. Препарат РНК ва оқсил синтезига таъсир қилмайди.\nФармакокинетикаси. Ичга қабул қилинганидан сўнг меъда-ичак йўлларидан тез сўрилади. Плазмада препаратнинг максимал концентрациясига қабул қилинганидан сўнг 1-4 соатдан кейин эришилади. Овқат қабул қилиш препаратни сўрилишига таъсир қилиши тўғрисида маълумотлар йўқ. Организмнинг тўқималарига тез тақсимланади, гематоэнцефалик тўсиқ орқали ўтмайди. Плазмадаги концентрациясининг 10-20% орқа мия суюқлигида, 15-50% асцит суюқлигида аниқланади. Ярим чиқарилиш даври – 3-4 соат. Жигар ва буйракларда қисман метаболизмга учрайди. Гидроксимочевинанинг 80% 12 соат давомида сийдик билан, бунда 50% ўзгармаган кўринишда ва катта бўлмаган миқдорларда мочевина кўринишида чиқарилади. Шунингдек препарат карбонат ангидриди кўринишида нафас йўллари орқали чиқарилади. 24 соатдан кейин плазмада аниқланмайди.\nҲақиқий полицитемия (эритремия)\nБош ва бўйиннинг хавфли ўсмалари, лаб раки бундан мустасно (нур билан даволаш билан мажмуада)\nБачадон бўйни ракида (нур билан даволаш билан мажмуада) қўлланилади.\nГидроксикарбамид ёки препаратнинг таркибига кирувчи ҳар қандай бошқа ёрдамчи моддага юқори сезувчанлик.\nЛейкопения 2,5×109/л дан кам, тромбоцитопения 100×109/л дан кам бўлганида\nАввалги радио- ёки кимётерапия; жигар ва /ёки буйрак етишмовчилиги, анемия (даволаш бошланишидан олдин мувофиқлаштирилиши керак), лактаза танқислиги, лактозани ўзлаштираолмаслик, глюкозо-галактоз мальабсорбция синдромида эҳтиёткорлик билан қўллаш керак.\nГидроксикарбамидни ҳомиладорлик даврида қўллаш мумкин эмас. Туғруқ ёшидаги аёллар гидроксикарбамид билан даволанишни бошлашдан олдин контрацептив воситаларни ишлатишни бошлашлари ва бутун даволаш даври давомида давом эттиришлари лозим.\nГидроксикарбамид билан даволаниш фонида ҳомиладорлик юз берган ҳолларда генетик маслаҳат олиш учун мурожаат қилиш лозим. Гидроксикарбамид йўлдош тўсиғи орқали ўтади.\nГидроксикарбамид кўкрак сутига ўтиши туфайли, препаратни қўллаш зарурати туғилганида гидроксикарбамид билан даволанишни бошлашдан олдин эмизишни тўхтатиш керак.\nПрепарат билан даволашни фақат ўсмаларга қарши даволашни ўтказиш юзасидан тажрибага эга бўлган шифокорнинг кузатуви остида ўтказиш керак. Дозалар беморнинг реал ёки идеал тана вазнидан, қайси бири кичиклигига қараб, ўша вазндан келиб чиққан ҳолда белгиланади.\nПрепаратни ичга, чайнамай, бир стакан сув билан қабул қилинади. Ютишда қийинчилик туғилганида капсулани очиш, ичидагисини бир стакан сувда эритиш ва ҳаммасини ичиш мумкин. Бунда сувда эримайдиган баъзи ёрдамчи моддалари эритманинг юзасида сузиши мумкин.\nПрепарат билан даволаш вақтида етарлича кўп миқдорда суюқлик қабул қилиш керак.\nСолид ўсмалар, меланома\nТанаффуслари бўлган терапия: тана вазнига 80 мг/кг кунига бир марта ҳар уч кунда (6-7 доза).\nУзлуксиз терапия: тана вазнига 20-30 мг/кг ҳар куни 3 ҳафта давомида.\nБош ва бўйин карциномаси, бачадон бўйни карциномаси\nТана ванига 80 мг/кг кунига бир марта, ҳар учинчи куни нур билан даволаш билан мажмуада. Препарат билан даволаш нур билан даволашни бошлашдан камида 7 кун олдин бошланади ва нур билан даволаш вақтида давом эттирилади. Нур билан даволашдан сўнг бемор қатъий кузатилганида ва унда заҳарлиликнинг ғайриоддий ёки оғир реакциялари бўлмаганида препаратни чекланмаган вақт давомида қабул қилиш давом эттирилади.\nРезистент сурункали миелолейкоз\nУзлуксиз даволаш. Бошланғич суткалик доза 40 мг/кг ни атшкил қилади. дозани редукцияси қон плазмасидаги лейкоцитлар сонига боғлиқ. Агар лейкоцитлар сони 20х109/л дан кам бўлса, дозани 50% га камайтирилади. Лейкопения бўлган ҳолларда дозага, лейкоцитлар сонини 5-10х109/л даражасида тутиб туриш мақсадида, тузатиш киритилиши лозим. Лейкоцитлар сони 5-10х109/л дан кам бўлганида доза паайтирилиши лозим. Фақат лейкоцитлар сони камида 10х109/л га етганидан кейингина дозани ошириш мумкин. Даволашни, агар лейкоцитлар сони 2,5х109/л дан кам бўлса ёки тромбоцитлар сони дан кам бўлса, тўхтатилади. Лейкоцитлар ва тромбоцитлар сони тикланганидан кейин даволашни қайтадан бошлаш мумкин. Препаратнинг ўсмага қарши фаоллигини баҳолаш даври 6 ҳафтани ташкил қилади. касалликни кечиши анча ёмонлашган ҳолларда даволашни тўхтатиш керак. Клиник аҳамиятли яхшиланишда даволаш номаълум муддатга давом эттирилади.\nДаволаш 15-20 мг/кг суткалик доза билан бошланади. Гематокритни 45% дан паст, тромбоцитлар сонини эса – 400000/мкл дан паст даражада тутиб туришга ҳаракат қилиб, доза шахсий равишда белгиланади. Кўпчилик пациентларда гидроксикарбамидни 500 мг дан 1000 мг суткалик дозада доимо қўллаб, бу кўрсаткичларга эришиш мумкин бўлади. Агар гематокрит ва тромбоцитлар сонини муваффақиятли назорат қилишга иложи бўлса, даволаш чекланмаган вақт давомида давом этиши мумкин.\nОдатда препарат 15 мг/кг бошланғич суткалик дозада буюрилади; сўнгра лейкоцитлар сонини 4000/мкл дан камайишига олиб келмасдан, тромбоцитлар сонини 600000/мкл дан кам даражада бир маромда сақлаб турадиган доза танланади.\nБошланғич суткалик доза 5 дан 20 мг/кг гачани ташкил қилади. Эришилган самарани бир маромда сақлаб турувчи доза 10 мг/кг ни ташкил қилади.\nБу гуруҳ пациентларда дозага тузатиш киритиш бўйича кўрсатмалар йўқ. Жигар фаолиятини бузилиши бўлган пациентларда қон кўрсаткичларини синчков мониторингини ўтказиш керак.\nГидроксикарбамид асосан буйрак орқали чиқарилиши туфайли, бундай пациентларда препаратнинг дозасини пасайтириш керак. Креатинин клиренси минутига 60 мл дан кам бўлган пациентларга препаратни одатда 15 мг/кг дозада буюрилади. Буйрак етишмовчилигининг терминал босқичидаги пациентларга қабул қилишлар орасида 7 кунлик интервал билан 15 мг/кг доазада икки марта буюрилади: биринчи марта – гемодиализнинг 4-соатлик сеанси тугаганидан кейин, иккинчи марта – гемодиализ сеансини ўтказишдан олдин буюрилади.\nГидроксикарбамидни қўллаганда кекса пациентларда ножўя самараларни ривожланиш эҳтимоли, ёш пациентларга нисбатан юқори эканлиги туфайли, бу гуруҳ пациентлар учун тавсия қилинадиган доза суткада 60 мг/кг дан ошмаслиги керак.\nЯкка ҳолларга қараганда кўпроқ учрайдиган ножўя реакциялар қуйидаги градацияга мувофиқ келтирилган: жуда тез-тез (>1/10) тез-тез (>1/100, <1/10) тез-тез эмас (>1/1000, <1/100), кам ҳолларда (>1/10000, <1/1000), жуда кам ҳолларда (<1/10000, шу жумладан алоҳида хабарлар), тез-тезлигини баҳолашнинг иложи йўқ (тез-тезлиги мавжуд маълумотларга асосланиб аниқлаш мумкин эмас).\nИнфекциялар: тез-тезлигини баҳолашнинг иложи йўқ – гангрена.\nҚон яратиш аъзолари томонидан: тез-тез – лейкопения, суяк кўмигини сусайиши, мегалобластоз; тез-тез эмас – анемия, тромбоцитопения.\nНерв тизими томонидан: кам ҳолларда – бош оғриғи, бош айланиши, кучли толиқиш, уйқучанлик, дезориентация, галлюцинациялар ва тиришишлар; тез-тезлигини баҳолашнинг иложи йўқ – периферик нейропатия (ОИТВ – инфекцияланган пациентларда, бир вақтда антиретровирус даволашни, хусусан, диданозин ва ставудин қабул қилаётган пациентларда).\nОвқат ҳазм қилиш аъзолари томонидан: тез-тез – диарея ёки қабзият; тез-тез эмас – стоматит, анорексия, кўнгил айниши, қусиш, меъда-ичак йўлларининг шиллиқ қаватларини яраланиши, жигар ферментлари фаоллигини ва қон плазмасида билирубин концентрациясини ошиши; тез-тезлигини баҳолашнинг иложи йўқ – баъзан ўлим билан якунланувчи гепатотоксиклик ва пакреатит (ОИТВ – инфекцияланган пациентларда, бир вақтда антиретровирус даволашни, хусусан, диданозин ва ставудин қабул қилаётган пациентларда).\nТери ва тери ости тўқималари томонидан: тез-тез эмас – юз эритемаси, кафт-товон синдроми, макуло-папулёз тошма; кам ҳолларда – алопеция; жуда кам ҳолларда – терининг дерматомиозитга ўхшаш ўзгаришлари, тери ва тирноқларни гиперпигментацияси ва атрофияси тери яралари (айниқса болдир яралари), терини қичишиши, нур таъсиридаги кератоз, тери раки (қипиқ хужайрали, базал хужайрали карцинома), бинафша рангли папулалар, терини қипиқланиши; тез-тезлигини баҳолашнинг иложи йўқ – тери васкулити, терининг токсик васкулити (шу жумладан васкулит яралари ва гангрена), периферик эритема.\nСийдик чиқариш тизими томонидан: тез-тез эмас – қон плазмасида сийдик кислотаси, мочевина ва креатинин концентрациясини ошиши билан кечувчи буйрак найчаларининг фаолиятини транзитор бузилишлари; кам ҳолларда – дизурия; жуда кам ҳолларда – буйрак етишмовчилиги, интерстициал нефрит.\nНафас тизими, кўкрак қафаси ва кўкс оралиғи аъзолари томонидан: кам ҳолларда – ўткир реакциялар (ўпкада диффуз инфильтратлар, иситма ва ҳансираш), аллергик альвеолит, тез-тезлигини баҳолашнинг иложи йўқ – ўпка фибрози.\nБошқалар: тез-тез эмас – эт увишиши, лоҳаслик, умумий ҳолсизлик, дори воситаси таъсирида иситма; кам ҳолларда – ўсмани парчаланиш синдроми, фертилликни бузилиши (аменорея, азоспермия); жуда кам ҳолларда – эритроцитларни чўкиш тезлигини ошиши; тез-тезлигини баҳолашнинг иложи йўқ – гиперкалиемия, гипонатриемия.\nПрепарат тавсия қилингандан бир неча марта юқори дозаларда қабул қилган пациентларда тери қопламалари ва шиллиқ қаватлар томонидан оғир реакциялар ривожланиши мумкин.\nСимптомлари: оғриқ, бинафша рангли эритема, қўл кафтлари ва оёқ товонларини шишиқўл ва оёқ панжаларининг гиперкератози, тери қопламаларини жадал гиперпигментацияси, стоматит.\nДаволаш: меъдани ювиш, симптоматик даволаш, қон яратиш тизимини мониторинги. Гемодиализ ўтказиш мумкин.\nПрепарат бошқа миелосупрессив препаратлар ёки нур билан даволаш билан бир вақтда қўлланганида суяк кўмиги фаолиятини сусайиш ёки бошқа ножўя самараларини ривожланиш даражаси ошиши мумкин.\nПрепарат қонда сийдик кислотанинг миқдорини ошириши мумкин, шунинг учун организмдан сийдик кислотасини чиқарилишини оширадиган препаратлар билан бир вақтда қўлланилиши уратли нефропатияни ривожланиш хавфини оширади. Бир вақт қўллаш зарурати туғилганда бундай препаратларнинг дозасига тузатиш киритилади ёки аллопуринол буюрилади.\nГидроксикарбамид диданозин ва ставудин каби қайтар транскриптазанинг нуклеозид ингибиторлари (ҚТНИ) нинг антиретровирус фаоллигини кучайтириши мумкин. Гидроксикарбамид, хужайра ичидаги деоксинуклеотидни камайтириш ёрдамида одам иммун танқислиги вирусининг ДНК синтези ва репликациясини ингибиция қилади.\nГидроксикарбамид шунингдек ушбу гуруҳ препаратларининг гепатотоксиклик, панкреатит ва периферик нейропатия каби ножўя самараларини кучайтириши мумкин.\nМочевинани, сийдик кислотаси ва сут кислотасини аниқлашда, гидроксикарбамид ва ферментлар (уреаза, уриказа, лактатдегидрогеназа) нинг ўзаро таъсири натижасида тахлилларнинг сохта мусбат натижалари пайдо бўлиш ҳоллари аниқланган.\nПрепарат билан даволашни фақат ўсмага қарши даволашни ўтказиш тажрибасига эга бўлган шифокорнинг кузатуви остида ўтказиш керак. Препарат билан даволашдан олдин ва даволаш вақтида вақти-вақти билан суяк кўмиги, буйрак ва жигар фаолиятини текшириш керак. Гемоглобин даражаси, лейкоцитар формуланинг кенгайтирилган тахлили ва тромбоцитлар сонини аниқлашни ўз ичига олувчи клиник қлн тахлилини препарат билан бутун даволаш даври давомида ҳафтада камида 1 марта мунтазам ўтказилиши керак. Лейкоцитлар сони 2,5х109/л дан кам ёки тромбоцитлар сони 100х109/л дан кам бўлганида, даволашни гематологик кўрсаткичлар нормаллашгунигача тўхтатиб туриш керак.\nПрепарат цитотоксик таъсирга эга, шунинг учун капсулани очганда эҳтиёткорликка риоя қилиш ва кукунни терига, шиллиқ қаватларга тушишидан ёки препарат билан нафас олинишдан сақланиш керак.\nАнемия препарат билан даволашга қарши кўрсатма ҳисобланмайди. Анемиянинг оғир шакли препарат билан даволашгача компенсация қилиниши керак.\nПрепарат билан даволаш вақтида миелосупрессия, асосан лейкопения ривожланиши мумкин. Тромбоцитопения ва анемия кам ва олдинроқ бўладиган лейкопениясиз жуда кам ривожланади. Анемияни, ҳатто оғир шаклини ҳам даволашни тўхтатмасдан бартараф қилинади. Миелосупрессия эҳтимоли, яқинда олдиндан мунтазам нур билан даволанган ёки бошқа препаратлар билан кимётерапия қабул қилган пациентларда ўта юқоридир. Яқиндаги ўтказилган жадал нур билан даволашдан кейин нурланишдан кейинги эритемани зўрайиши ва ножўя самараларнинг яққоллигини кучайиши (суяк кўмиги аплазияси, меъда-ичак йўлларининг ульцерацияси ва диспепсияси) мумкинлиги туфайли препарат эҳтиёткорлик билан қўлланиши керак.\nПрепарат билан даволашнинг илк босқичларида кўпинча ўртача мегалопластик эритропоэз кузатилади. Морфологик ўзгаришлар хавфли анемияни эслатади, бироқ улар В12 витамини ёки фолат кислотаси танқислиги билан боғлиқ эмас.\nПрепарат плазмада темирнинг клиренсини пасайтириши ва эритроцитлар томонидан темирнинг утилизацияси самарадорлигини пасайтириши мумкин, бироқ у эритроцитларнинг ҳаёти давомийлигига таъсир қилмайди.\nПанкреатитни ва гепатотоксикликни (эҳтимол ўлим билан якунланувчи) ривожланиш ҳолатлари ОИТВ-инфекцияланган пациентларда гидроксикарбамид ва антиретровирус препаратларни бир вақтда қўлланганда аниқланган. Қон плазмасидан сийдик кислотаси, креатинин концентрациясини, трансамназалар фаоллигини мунтазам назорат қилиш лозим.\nДаволаш вақтида пациентлар етарли миқдорда суюқлик истеъмол қилишлари керак.\nГидроксикарбамид билан даволаниш вақтида тери қопламалари ҳолатини мониторингини ўтказиш тавсия этилади, чунки терининг сквамоз-хужайрали карциномасини ривожланишининг айрим ҳолатлари таърифланган.\nПрепарат билан даволаниш вақтида миелопролифератив касалликлари бўлган пациентларда токсик васкулитлар, шу жумладан васкулитли яралар ва гангрена кузатилган.\nГидроксикарбамид оёқларнинг терисида оғриқли яраланишни чақириши мумкин, уларни даволаш қийин бўлиб, препарат билан даволашни тўхтатишни талаб этади. Препаратни бекор қилиш яраларни икки ҳафта давомида битишига олиб келади.\nГидроксикарбамидни, ҳақиқий полицитемия ва тромбоцитемия каби миелопролифератив касалликлари бўлган пациентларда узоқ муддат қўлланганда иккиламчи лейкозларни ривожланиш ҳолатлари аниқланган.\nЭркаклар ва туғруқ ёшидаги аёллар гидроксикарбамид билан даволашни бошлашдан олдин, даволаш вақтида ва у тугатилганидан кейин 3 ой давомида контрацепциянинг самарали усулларини қўллашлари керак. Гидроксикарбамид генотоксик самара кўрсатиши мумкинлиги туфайли, ҳомиладорликни режалаштираётган пациентларга даволаш тугаганидан кейин генетик маслаҳат тавсия этилади.\nДаволаниш вақтида, гидроксикарбамидни қабул қилиш фонида диққатни жамлаш қобилияти ва психомотор реакциялар тезлигига таъсир қилувчи ножўя реакциялар: бош айланиши, ориентацияни бузилиши, онгни хиралашиши ривожланиши мумкинлиги туфайли, транспортни ҳайдаш ва механизмларни бошқаришдан сақланиш тавсия этилади.\n500 мг дан капсулалар. 10 капсуладан блистерда.\n5 ёки 10 блистердан қўллаш бўйича йўриқномаси билан бирга картон кутига жойланади.


1 июлдан 31 декабрга қадар умумий овқатланиш ва биноларни ижарага бериш фаолияти билан шуғулланувчи корхоналар айланмадан олинадиган солиқ тўлашдан озод этилган. ДСҚ тегишли Айланмадан олинадиган солиқ ҳисоб-китобини тўлдириш бўйича қўлланмани ишлаб чиқди, buxgalter.uz эса, одатдагидек, тафсилотларни аниқлаштирди. ...\nПрезидентнинг ПФ-6029-сон Фармони тадбиркорларнинг муайян тоифалари учун ер солиғи бўйича имтиёзни узайтирди. Ушбу имтиёзни қандай қўллашни ДСҚнинг бош давлат солиқ инспектори Баҳромжон МАДАЗИМОВ тушунтирди: ...\nПрезидентнинг ПФ-6029-сон Фармони тадбиркорларнинг муайян тоифалари учун мол-мулк солиғини тўлашдан озод этишни 2020 йил 31 декабрга қадар узайтирди. Ушбу имтиёздан фойдаланиш учун солиқ бўйича аниқлаштирилган маълумотнома тақдим этиш зарур. Буни қандай тўғри амалга оширишни ДСҚнинг бош давлат солиқ инспектори Баҳромжон МАДАЗИМОВ гапириб берди: ...\nИжара тўловларининг энг кам ставкаларини бекор қилиш тўғрисидаги имтиёз қандай қўлланади\n2020 йилнинг 1 июлидан 31 декабрига қадар мол-мулкини (бино ва автомобиль транспорти) ижарага берувчи жисмоний шахслар учун солиқ солиш мақсадларида ижара тўловларининг энг кам ставкаларини қўллаш тўхтатилди. Ушбу имтиёзни қандай қўллашни ДСҚнинг катта солиқ инспектори Дилдора ҲОШИМОВА тушунтирди: ...


28 ноябр 2020, Тошкент вақти: 21:27\nОдам савдоси ва муҳожирлар ҳуқуқи топталиши олдини олиш мақсади билан Россия ва Қозоғистонга кетаётган меҳнат муҳожирларининг четга чиқишини чеклаш фуқароларни хор-зор мардикорликдан, вазирларни эса президент қаршисидаги шармандаликдан қутқарадими? 25 феврал, кечки соат 21:05 да бўлган OzodlikOnline интерактив мулоқотида шу ҳақда суҳбатлашдик.\n18-19 феврал кунлари Тошкент вилояти билан Қозоғистоннинг Жанубий-Қозоғистон вилояти ўртасидаги "Ғишткўприк" - "Жибек жўли" (Черняевка) чегара ўтиш пункти орқали яқин хорижга чиқмоқчи бўлган ўзбекистонликларнинг йўли тўсилди.\nРеспублика Ички ишлар вазирлиги блокпостлари чегара пунктидан тахминан 500 метр берига ўрнатилди ва милиция ходимлари Россия ҳамда Қозоғистонга ишлаш учун кетаётган меҳнат муҳожирларидан хорижлик иш берувчи билан тузилган меҳнат шартномасини кўрсатишни талаб қилди.\nОзодлик мухбирига вазият юзасидан изоҳ берган чегара расмийлари қўшимча блокпосту, текшир-текширдан мақсад Ўзбекистон фуқароларининг хорижда одам савдоси қурбонига айланиши, шунингдек чала-чулпа ҳужжат билан четга чиқиб, ҳуқуқлари топталиши олдини олиш эканини айтдилар.\nХорижга чиқишни чеклаш ноқонуний муҳожирлар оқимини тўхтатадими?\nГарчи кейинги кунданоқ назорат бироз енгиллагани айтилсада, “Ғишткўприк” чегара ўтиш пункти яқинига ўрнатилган қўшимча милиция назорат постлари олиб ташланмади.\n“Ғишткўприк” чегара-божхона назорати хизматининг ўзини таништирмаган ходими меҳнат муҳожирлари устидан назоратни кучайтириш ташаббуси Ички ишлар вазирлигига тегишли экани, бу назоратнинг узоқ муддат сақланиб қолиши эҳтимоли ҳақида гапирди.\n"Ғишткўприк" - "Жибек Жўли" чегара ўтиш пункти Ўзбекистон билан Қозоғистон ўртасидаги энг катта чегара пункти ҳисобланади ва бу ердан кунига 5-8 минг одам ўтиши айтилади.\nЎтувчилар, асосан Қозоғистон ва Россияга иш қидириб кетаётган ўзбекистонликалар ҳамда чегара олди ҳудудида тирикчилик қиладиган маҳаллий аҳолидир.\nБундан ташқари, Зангиота туманининг "Келес" шаҳридаги темир йўл станцияси қўшни Қозоғистонга туташган чегараолди ҳудудидаги йирик станция ҳисобланади. Тошкентдан Қозоғистон ва сўнгра Россияга кетадиган поездлар ҳам шу станцияда Ўзбекистон божхоначиларининг жиддий назоратидан ўтказилади.\nРоссия томони берган расмий рақамларда 4 миллиондан ортиқ, норасмий манбаларда эса 8 миллионга қадар дейилаётган ўзбекистонлик меҳнат муҳожирлари учун Россияга борадиган энг арзон темир йўли "Келес", энг арзон автомобил йўллари эса "Ғишткўприк" чегара постларидан ўтади.\nБу пунктлардан кўпроқ Россия ва Қозоғистондан пул топиб келаётган туниш-билишлари, маҳалладошлари ва нотаниш иш берувчилар қўлига тақдирини таваккал қилганлар, яъни нотаниш юртдан ҳали иш топмаган муҳожирларнинг ўтиши кузатилади.\nХориждан иш топган ва шартнома тузган ёки энг камида. шартнома асосида ишлаётган яқинлари ортидан бораётган муҳожирларнинг аксарияти эса Тошкент шаҳридаги Шимолий темир йўл вокзалидан йўлга чиқиши кузатилади.\nЗеро, бу вокзалда назорат аввалдан кучли эди ва шу кунларда бу ерда ҳам айнан меҳнат муҳожирларининг ҳужжати аввалгидан қаттиқроқ текширилаётганига Озодлик мухбири гувоҳ бўлди.\nМеҳнат муҳожирлари устидан бу таҳлит назоратнинг кучайтирилиши эса ўтган ой Ўзбекистон Вазирлар Маҳкамасининг 2012 йил якунларига бағишланган йиғинида президент Ислом Каримовнинг ўзбекистонликлар Россияда мардикорлик қилаётгани хусусида ички ишлар вазири Баҳодир Матлубов ва бош прокурор Рашид Қодировни кескин танқид қилгани билан боғланмоқда.\nШу тариқа, президент танбеҳидан сўнг хорижга йўл олаётган муҳожирларнинг ҳаракатини чеклашга қарор қилган ўзбек расмийларининг бу тадбири ҳақиқатда ҳам одам савдоси ва меҳнат муҳожирларининг ҳуқуқлари топталиши олдини олишга хизмат қиладими?\nРоссия ва Қозоғистонда қулликка тушиб қолаётган муҳожирларининг бу кўргуликларига фақатгина хориждаги иш берувчи билан меҳнат шартномасининг йўқлиги сабабми?\nСизнингча, кўпи билан 8 миллиондан ортиқлиги тахмин қилинган муҳожирларининг қанчаси меҳнат шартномаси билан тайёр иш ва жойга кетаяптию, қанчаси таниш-билишига эргашиб, нотаниш манзилга йўл оляпти?\nСизнингча, асосан Россия ва Қозоғистонда қийин аҳволга тушаётган, ҳақлари берилмай кўчага қувилаётган ёки полиция қўлига топиширилаётган ўзбекистонлик меҳнат муҳожирларининг ҳуқуқини ҳимоя қилишнинг асл йўллари қандай?\nНомаълум сабаблар билан, номаълум шахслар томонидан ўлдирилиб, жасадлари лотокларда қолдирилаётган меҳнат муҳожирларининг бундай машъум қисматга учраётганида кўпроқ кимни масъул кўрасиз?\nСизнингча, меҳнат муҳожирининг ҳимояси қаерда бошланиб, қаерда тугайди?\nМуштарий ва тингловчиларимиз, бу соҳадан хабардор экспертлар, ҳуқуқшунослар, Россияда ва Қозоғистондаги ўзбек жамоалари етакчилари - ҳамма – ҳаммани Ozodlik ONLINE мулоқотига таклиф қиламиз!\nOzodlikOnline давомида Skypeдаги Оzodskype ва OzodlikOnline манзиллари орқали тўғридан-тўғри алоқага чиқиб¸ очиқ мулоқот иштирокчисига айланишингиз мумкин. Агар ҳали Skypeдаги манзилимизга қўшилмаган бўлсангиз, Оzodskype ва OzodlikOnline манзилларига сўров юборинг ва skypeдошларимиз сафига қўшилинг!


Тошкент ҳокими яқинда ўрнатилган минорани олиб ташлашга буйруқ берди » Фаровон юрт\nТошкент шаҳар ҳокими в.б. Жаҳонгир Ортиқхўжаев Миробод ва Шота Руставели кўчалари чорраҳасидаги («Grand Mir» меҳмонхонаси қаршисида) яқинда ўрнатилган соатли минорани олиб ташлашга буйруқ берди, деб хабар бермоқда «Газета.uz» бу ҳақда.\nНашрнинг маълум қилишича, миноранинг ўрнатилиши ижтимоий тармоқларда қизғин муҳокамаларга сабаб бўлган.\nФойдаланувчилардан бири Тошкент минорасининг Американинг Сомервилл шаҳридаги «Эслаш вақти» ёдгорлиги (пойдеворига округнинг 2001 йил 11 сентябрдаги терактларда ҳалок бўлган 39 нафар аҳолиси исм-шарифлари ёзилган соатли минора) билан ўхшаш эканига эътибор қаратди. Тошкентдаги минорада ҳам «Time to remember» ёзувининг борлиги объект дизайни кўчирилганига шубҳа қолдирмайди.\n«Сўнгги вақтларда шаҳарнинг оммавий жойларида металдан безаклар пайдо бўла бошлади. Мазкур конструкцияларнинг аксарияти ижтимоий тармоқларда ижобий қабул қилинмоқда, бироқ улардан бири баҳсли бўлиб чиқди ва у Тошкент ҳокими в. б. Жаҳонгир Ортиқхўжаев топшириғи билан тезкорлик билан олиб ташланмоқда», — дейилади ҳокимият хабарида.шаблоны для dle 11.2\nAdmin. Жойлаштирган санаси: 24-07-2018, 17:44\nАсосий сахифа » Ўзбекистон » Тошкент ҳокими яқинда ўрнатилган минорани олиб ташлашга буйруқ берди